**RADVILIŠKIO R. ŠIAULĖNŲ**

**MARCELINO ŠIKŠNIO GIMNAZIJOS**

**2019–2020 M. M. UGDYMO PLANAS**

**2019**

Turinys

[I SKYRIUS 3](#_Toc19197235)

[BENDROSIOS NUOSTATOS 3](#_Toc19197236)

[II SKYRIUS 3](#_Toc19197237)

[UGDYMO ORGANIZAVIMAS 3](#_Toc19197238)

I. [MOKSLO METŲ TRUKMĖ 3](#_Toc19197239)

II. [GIMNAZIJOS UGDYMO PLANAS. RENGIMAS IR ĮGYVENDINIMAS 5](#_Toc19197241)

[III. MOKINIO GEROVĖS UŽTIKRINIMAS IR SVEIKATOS UGDYMAS 14](#_Toc19197242)

[IV. PAŽINTINIŲ, KULTŪRINIŲ, SOCIALINIŲ IR PILIETINIŲ VEIKLŲ PLĖTOJIMAS 15](#_Toc19197243)

[V. MOKINIŲ MOKYMOSI KRŪVIO REGULIAVIMAS 16](#_Toc19197244)

[VI. MOKINIŲ PAŽANGOS IR PASIEKIMŲ VERTINIMAS 16](#_Toc19197245)

[VII. MOKYMOSI PASIEKIMŲ GERINIMAS IR MOKYMOSI PAGALBOS TEIKIMAS 18](#_Toc19197246)

[VIII. NEFORMALIOJO VAIKŲ ŠVIETIMO ORGANIZAVIMAS GIMNAZIJOJE 18](#_Toc19197247)

[IX. UGDYMO TURINIO INTEGRAVIMAS 19](#_Toc19197248)

[X. DALYKŲ MOKYMO INTENSYVINIMAS 20](#_Toc19197249)

[XI. UGDYMO DIFERENCIJAVIMAS 20](#_Toc19197250)

[XII. MOKINIO INDIVIDUALAUS UGDYMO PLANO SUDARYMAS 21](#_Toc19197251)

[XIII. GIMNAZIJOS IR MOKINIŲ TĖVŲ (GLOBĖJŲ, RŪPINTOJŲ) BENDRADARBIAVIMAS 21](#_Toc19197252)

[XIV. ADAPTACINIS LAIKOTARPIS 22](#_Toc19197253)

[XV. UGDYMO KARJERAI ORGANIZAVIMAS 22](#_Toc19197254)

[XVI. LAIKINŲJŲ MOKYMOSI GRUPIŲ SUDARYMAS, KLASIŲ DALIJIMAS 22](#_Toc19197255)

[III SKYRIUS 22](#_Toc19197256)

[PRADINIO UGDYMO PROGRAMOS ĮGYVENDINIMAS IR ATSKIRŲ DALYKŲ UGDYMO ORGANIZAVIMAS 22](#_Toc19197257)

[IV SKYRIUS 24](#_Toc19197258)

[PAGRINDINIO UGDYMO PROGRAMOS ĮGYVENDINIMAS IR ATSKIRŲ DALYKŲ UGDYMO ORGANIZAVIMAS 24](#_Toc19197259)

[V SKYRIUS 28](#_Toc19197260)

[VIDURINIO UGDYMO PROGRAMOS VYKDYMAS 28](#_Toc19197261)

[VI SKYRIUS 31](#_Toc19197262)

[MOKINIŲ, TURINČIŲ SPECIALIŲJŲ UGDYMOSI POREIKIŲ, UGDYMO ORGANIZAVIMAS 31](#_Toc19197263)

[VII SKYRIUS 32](#_Toc19197264)

[BAIGIAMOSIOS NUOSTATOS 32](#_Toc19197265)

[Priedai Nr. 1-5 33](#_Toc19197266)

|  |  |
| --- | --- |
| SUDERINTA  Radviliškio rajono savivaldybės administracijos  Švietimo, kultūros ir sporto skyriaus vedėja  Genovaitė Juodeikienė  2019-08-30 | PATVIRTINTA  Radviliškio r. Šiaulėnų Marcelino Šikšnio gimnazijos direktoriaus 2019 m. rugpjūčio 30 d. įsakymu Nr. 1-19-53 |

**RADVILIŠKIO R. ŠIAULĖNŲ MARCELINO ŠIKŠNIO GIMNAZIJOS**

**2019–2020 M. M. UGDYMO PLANAS**

# I SKYRIUS

# BENDROSIOS NUOSTATOS

1. Radviliškio r. Šiaulėnų Marcelino Šikšnio gimnazijos 2019–2020 mokslo metų ugdymo planas sudarytas vadovaujantis 2019–2020 ir 2020–2021 mokslo metų pradinio ugdymo programos bendruoju ugdymo planu, patvirtintu Lietuvos Respublikos švietimo, mokslo ir sporto ministro 2019 m. balandžio 15 d. įsakymu Nr. V-413 „Dėl 2019–2020 ir 2020–2021 mokslo metų pradinio ugdymo programos bendrojo ugdymo plano patvirtinimo“ ir 2019–2020 ir 2020–2021 mokslo metų pagrindinio ir vidurinio ugdymo programų bendraisiais ugdymo planais, patvirtintais Lietuvos Respublikos švietimo, mokslo ir sporto ministro 2019 metų balandžio 15 d. įsakymu Nr. V-417 „Dėl 2019–2020 ir 2020–2021 mokslo metų pagrindinio ir vidurinio ugdymo programų bendrųjų ugdymo planų patvirtinimo“.

2. Gimnazijos 2019–2020 m. m. ugdymo planas reglamentuoja pradinio, pagrindinio ir vidurinio ugdymo programų ir su šiomis programomis susijusių neformaliojo vaikų švietimo programų įgyvendinimą.

3. Ugdymo plane vartojamos sąvokos:

**Dalyko modulis** – apibrėžta, savarankiška ir kryptinga ugdymo programos dalis.

**Kontrolinis darbas** – žinių, gebėjimų, įgūdžių parodymas arba mokinio žinias, gebėjimus, įgūdžius patikrinantis ir formaliai vertinamas darbas, kuriam atlikti skiriama ne mažiau kaip 30 minučių.

**Laikinoji grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti.

**Pamoka** – pagrindinė nustatytos trukmės nepertraukiamo mokymosi organizavimo forma.

**Specialioji pamoka** – pamoka mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, išskirtiniams asmens gabumams ugdyti.

Kitos ugdymo plane vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

# II SKYRIUS

# UGDYMO ORGANIZAVIMAS

# I. MOKSLO METŲ TRUKMĖ

4. Mokslo metų trukmė.

4.1. Mokslo metai prasideda 2019 m. rugsėjo 1 d., baigiasi 2020 m. rugpjūčio 31 d.

4.2. Ugdymo procesas prasideda 2019 m. rugsėjo 2 d.

4.3. Ugdymo proceso trukmė: 1–4 klasių mokiniams 175 ugdymo dienos; 5–8, I–III gimnazijos klasės mokiniams – 185 ugdymo dienos; IV gimnazijos klasės mokiniams – 163 ugdymo dienos.

4.4. Ugdymo procesas baigiasi atitinkamai:

|  |  |  |
| --- | --- | --- |
| **Klasė** | **Ugdymo proceso pabaiga** | **Ugdymo proceso trukmė savaitėmis** |
| 1–4 | 06-09 | 35 |
| 5–8, I–III g | 06-23 | 37 |
| IV g | 05-22 | 33 |

5. Mokinių atostogos.

5.1. 1–8 ir I–IV g klasių mokiniams:

|  |  |
| --- | --- |
| Rudens atostogos | 2019 m. spalio 28 d. – spalio 31 d. |
| Žiemos (Kalėdų) atostogos | 2019 m. gruodžio 23 d. – 2020 m. sausio 3 d. |
| Žiemos atostogos | 2020 m. vasario 17 d. – vasario 21 d. |
| Pavasario (Velykų) atostogos\* | 2020 m. balandžio 14 d. – balandžio 17 d. |
| Vasaros atostogos 1–4 klasių mokiniams | 2020 m. birželio 10 d. – rugpjūčio 31 d. |
| Vasaros atostogos 5–8, I–III g klasių mokiniams | 2020 m. birželio 24 d. – rugpjūčio 31 d. |
| Vasaros atostogos IV g klasės mokiniams | Pasibaigus BE sesijai – rugpjūčio 31 d. |

\*Jeigu gimnazijos IV klasės mokinys laiko pasirinktą brandos egzaminą ar įskaitą pavasario (Velykų) atostogų metu, atostogų diena, per kurią jis laiko egzaminą ar įskaitą, nukeliama į artimiausią darbo dieną po atostogų. Jeigu IV klasės mokinys laiko pasirinktą brandos egzaminą ugdymo proceso metu, jo pageidavimu gali būti suteikiama laisva diena prieš brandos egzaminą. Ši diena įskaičiuojama į ugdymo dienų skaičių.

6. 1–8 ir I–IV g klasėms mokslo metai skirstomi pusmečiais.

6.1. Pusmečių datos:

6.1.1. pirmasis pusmetis: rugsėjo 1 d. – sausio 24 d.;

6.1.2. antrasis pusmetis: sausio 27 d. – birželio 9 d. 1–4 klasių mokiniams; sausio 27 d. – gegužės 22 d. IV g klasės mokiniams; sausio 27 d. – birželio 23 d. 5–8 ir I–III g klasių mokiniams.

7. Pagrindinė ugdymo proceso organizavimo forma – pamoka. Pamokos trukmė:

7.1. 1 klasėje – 35 min.;

7.2. 2–8, I–IV g klasėse – 45 min.

8. Pamokų laikas.

8.1. Šiaulėnų Marcelino Šikšnio gimnazija. Pamokų laikas 1 klasei:

1. 8.30 – 9.05

2. 9.25 – 10.00

3. 10.30 – 11.05

4. 11.35 – 12.10

5. 12.30 – 13.05

6. 13.25 – 14.00

8.2. Šiaulėnų Marcelino Šikšnio gimnazija. Pamokų laikas 2 – 4 klasėms:

1. 8.30 – 9.15

2. 9.25 – 10.10

3. 10.20 – 11.05

4. 11.35 – 12.20

5. 12.30 – 13.15

6. 13.25 – 14.10

7. 14.20 – 15.05

8.3. Šiaulėnų Marcelino Šikšnio gimnazija. Pamokų laikas 5–8, I–IVg klasėms:

1. 8.30 – 9.15

2. 9.25 – 10.10

3. 10.20 – 11.05

4. 11.15 – 12.00

5. 12.30 – 13.15

6. 13.25 – 14.10

7. 14.20 – 15.05

8. 15.15 – 16.00

8.4. Šaukoto pagrindinio ugdymo skyrius. Pamokų laikas 1 klasei:

1. 8.30 – 9.05

2. 9.25 – 10.00

3. 10.20 – 10.55

4. 11.35 – 12.00

5. 12.30 – 13.05

6. 13.25 – 14.00

8.5. Šaukoto pagrindinio ugdymo skyrius. Pamokų laikas 2–8 klasėms:

1. 8.30 – 9.15

2. 9.25 – 10.10

3. 10.20 – 11.05

4. 11.35 – 12.20

5. 12.30 – 13.15

6. 13.25 – 14.10

7. 14.20 – 15.05

8.6. Per dieną ugdomoji veikla (derinant formaliojo ir neformaliojo vaikų švietimo programų turinį) 1 klasėje gali trukti ilgiau nei 5 ugdymo valandas, 2–4 klasėse – 6 valandas.

8.7. Per dieną ugdomoji veikla (derinant formaliojo ir neformaliojo vaikų švietimo programų turinį) 5–8 ir I–IV g klasėse gali trukti ilgiau nei 7 ugdymo valandas. (Per savaitę ilgiau nei 35 ugdymo valandas.)

9. Jei oro temperatūra – 20 laipsnių šalčio ar žemesnė, į gimnaziją gali nevykti 1–5 klasių mokiniai, esant 25 laipsniams šalčio ar žemesnei temperatūrai – ir kitų klasių mokiniai. Oro temperatūrai esant 30 laipsnių ar aukštesnei ugdymo procesas lauke neorganizuojamas. Ugdymo procesas, atvykusiems į mokyklą mokiniams, vykdomas. Mokiniams, neatvykusiems į mokyklą, mokymuisi reikalinga informacija skelbiama mokyklos elektoriniame dienyne. Šios dienos įskaičiuojamos į ugdymo dienų skaičių. Šiltuoju metų laikotarpiu, temperatūrai mokymosi patalpose viršijus numatytąją Lietuvos higienos normoje HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtintoje Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017. „Mokykla, vykdanti bendrojo ugdymo programas. Bendrieji sveikatos saugos reikalavimai“, ugdymo procesas direktoriaus sprendimu gali būti koreguojamas (organizuojamas kitose aplinkose, trumpinamos pamokos, ir kt.).

10. Gimnazijos direktorius esant aplinkybėms, keliančioms pavojų mokinių sveikatai ar gyvybei, priima sprendimus dėl ugdymo proceso koregavimo ar sustabdymo. Laikinai sustabdžius ugdymo procesą, mokyklos vadovas sprendimą dėl ugdymo laiko, kuriuo nevyko ugdymo procesas, įskaičiavimo ar neįskaičiavimo į ugdymo dienų skaičių ar dėl jo koregavimo derina su rajono savivaldybės vykdomąja institucija ar jos įgaliotu asmeniu.

# II. GIMNAZIJOS UGDYMO PLANAS. RENGIMAS IR ĮGYVENDINIMAS

11. Radviliškio r. Šiaulėnų Marcelino Šikšnio gimnazijos ugdymo planą 2019–2020 m. m. parengė darbo grupė, sudaryta direktoriaus 2019 m. birželio 11 d. įsakymu Nr. 1-19-47.

12. Gimnazijos ugdymo turinys įgyvendinamas vadovaujantis Pradinio, pagrindinio, vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Ugdymo programų aprašas), Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau – Pagrindinio ugdymo bendrosios programos), Vidurinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2011 m. vasario 21 d. įsakymu Nr. V-269 „Dėl Vidurinio ugdymo bendrųjų programų patvirtinimo“ (toliau – Vidurinio ugdymo bendrosios programos), Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“ (toliau – Geros mokyklos koncepcija), Bendraisiais ugdymo planais, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), ir atsižvelgiant į gimnazijai skirtas mokymo lėšas.

13. Gimnazijos ugdymo turiniui įgyvendinti ir ugdymo procesui organizuoti keliami šie tikslai:

13.1. įgyvendinti Pradinio ugdymo, Pagrindinio ugdymo, Vidurinio ugdymo ir Neformaliojo ugdymo programas, akcentuojant mokinių kompetencijų ugdymą, ugdymo diferencijavimą bei pagalbos mokiniui teikimą;

13.2. į ugdomąjį procesą integruoti prevencines ir kitas programas, siekiant sudaryti palankesnę emocinę aplinką.

14. **2018–2019 m. m. ugdymo plano įgyvendinimo įsivertinimas.**

14.1. **Metiniai pažangumo rezultatai.** Mokslo metų pabaigoje 1–12 klasėse mokėsi 259 mokiniai: gimnazijoje 203 mokiniai, Šaukoto skyriuje – 46, Tyrulių skyriuje – 10.

Mokslo metus patenkinamais įvertinimais gimnazijoje baigė 97,5% mokinių (praėjusiais mokslo metais 94,9%), Šaukoto skyriuje 93,5% praėjusiais mokslo metais 100%), Tyrulių skyriuje 80% mokinių (praėjusiais mokslo metais 100%). Devyniems mokiniams skirti papildomi vasaros darbai: po vieną mokinį 1 ir 8 klasės, dviems mokiniams I g klasėje ir dviems Tyrulių skyriaus 1 klasės mokiniams; Šaukoto skyriuje po vieną mokinį 3, 5, 6 klasėse.

1–4 klasėse mokėsi 81 mokinys: gimnazijoje 53 mokiniai, Šaukoto skyriuje – 18, Tyrulių skyriuje – 10. Mokslo metus gimnazijoje aukštesniuoju lygiu baigė 11,3% (praėjusiais mokslo metais 11,48%), pagrindiniu lygiu 32,1% (36,06%), patenkinamu lygiu 54,7% (49,18%), nepatenkinamu lygiu – 1,9% (3,3%) mokinių. Sumažėjo aukštesniuoju lygiu ir pagrindiniu lygiu besimokančių mokinių skaičius. Tyrulių skyriuje tik vienas mokinys (10%) baigė pagrindiniu lygiu, o 70% mokinių pasiekė patenkinamą lygį.

Gimnazijoje 5–8 ir I–II g klasėse mokėsi 122 mokiniai. Mokslo metus 10–9 balais baigė 1,64% mokinių (praėjusiais mokslo metais 4%), 10–6 balais – 40,2% (38,4%), 10–4 balais – 54,92% (50,4%) mokinių. Nepatenkinamą įvertinimą turėjo 3,3% (5,8%) mokinių. Taigi, nežymiai sumažėjo aukštesniuoju ir pagrindiniu lygiu besimokančių mokinių skaičius, žymiai sumažėjo nepatenkinamu lygiu besimokančių mokinių skaičius.

III–IV g klasėse mokslo metų pabaigoje mokėsi 28 mokiniai. Mokslo metus 10–9 balais baigė vienas mokinys – 3,6% (praėjusiais mokslo metais (1) 3,3%), 10–6 balais – 35,7% (33,3%), 10–4 balais – 60,7% (63,3 %). Taigi, aukštesniuoju ir pagrindiniu lygiu besimokančių mokinių skaičius padidėjo 2,7 %.

Lankomumas gimnazijoje. Praleista 12 479 pamokos, vienam mokiniui tenka 61,47 pamokos. Lyginant su 2017–2018 mokslo metais, praleistų pamokų skaičius sumažėjo (2017–2018 m. m. vienam mokiniui teko 74,45, 2016–2017 m. m. 68,89 pamokos). Sumažėjo praleistų be pateisinamos priežasties pamokų skaičius – 4,07 (7,58; 4,12) pamokos vienam mokiniui. Praleistų dėl ligos pamokų vienam mokiniui skaičius – 45,72 (58,78; 58,19), dėl kitų priežasčių – 9,46 (8,09; 6,37).

Gimnazijoje lankomumas kontroliuojamas pagal galiojančią pamokų lankomumo apskaitos, kontrolės ir gimnazijos nelankymo prevencijos tvarką. Rezultatai, lyginant su praėjusiais mokslo metais pagerėjo, tačiau praleistų pamokų yra labai daug: kai kurie mokiniai labai dažnai serga dėl įgimtų sutrikimų ir ligų, patirtų traumų, daug sergama prasidėjus gripo sezonui.

**Tyrulių skyriuje** 1, 2, 4 klasėse mokėsi 10 mokinių. Patenkinamais įvertinimais mokslo metus baigė 80 % mokinių. Tik vienas iš jų baigė pagrindiniu lygiu. Po papildomo darbo du 1 klasės mokiniai palikti kartoti kursą.

Lankomumas skyriuje. Vienam mokiniui praleistų pamokų tenka 80,4 (praėjusiais mokslo metais 67,75, dar ankstesniais – 48,5) pamokos. Blogiausiai lankė trys 1, 2 ir 4 klasių mokiniai, kiekvienas iš jų praleido 305; 172; 193 pamokas. Nepateisintų pamokų tenka vienam mokiniui po 2,3 (2018 m. – 13,75; 2017 m. – 12,1) pamokos.

**Šaukoto skyriuje** 2018–2019 mokslo metais Šaukoto skyriuje mokėsi 46 mokiniai. Mokslo metus patenkinamais įvertinimais baigė 43 mokiniai (93,5%). Trims mokiniams skirti papildomi vasaros darbai: po 1 trečios, penktos ir šeštos klasių mokiniams.

1–4 klasėse mokėsi 18 mokinių. Mokslo metus aukštesniuoju lygiu nebaigė nei vienas mokinys (praėjusiais mokslo metais –5,6%), pagrindiniu lygiu - 50% (38,9%), patenkinamu lygiu 44,4%, (55,5%), nepatenkinamu lygiu - 5,6% (0%) mokinių. Padidėjo skaičius mokinių, besimokančių pagrindiniu lygiu. Jis didesnis už praėjusių mokslo metų aukštesniuoju ir pagrindiniu lygiais besimokiusių mokinių bendrą skaičių.

5–8 ir 10 klasėse mokėsi 28 mokiniai. Mokslo metus 10–9 balais baigė viena mokinė (3,6%), praėjusiais mokslo metais trys (7,7%) mokiniai, 10–6 balais – 50% (33,3%), 10–4 balais – 39,3% (59%). Nepatenkinamų įvertinimų turinčių mokinių – 7,1% (praėjusiais metais nebuvo). Padidėjo pagrindiniu lygiu besimokančių mokinių skaičius, tačiau sumažėjo aukštesniuoju lygiu besimokančių mokinių. Taigi, skyriuje 1–8 ir 10 klasėse aukštesniuoju lygiu baigė 2,0% (7,7%), pagrindiniu – 50% (35,1%), patenkinamuoju – 41% (57,9%) , nepatenkinamu –7% (0%)mokinių. Per maža dalis mokinių, besimokančių aukštesniuoju lygiu.

Skyriuje praleista 3 415 pamokų, vienam mokiniui tenka 74 pamokos. Lyginant su praėjusiais mokslo metais, praleistų pamokų skaičius padidėjo (praėjusiais mokslo metais vienam mokiniui teko 70,3 pamokos). Sumažėjo praleistų be pateisinamos priežasties pamokų skaičius – 4 (11,1). Antrus metus iš eilės mažėja praleistų dėl ligos (pateisintų gydytojo) pamokų vienam mokiniui skaičius – 34 (44,8; 46,8). Padidėjo dėl kitų priežasčių praleistų pamokų skaičius. Geriausiai mokyklą lankė ketvirtos klasės (vienam mokiniui tenka 30 pamokų), pirmos klasės (47) mokiniai. Daugiausiai pamokų praleido aštuntos klasės (133) ir trečios klasės (101) mokiniai.

14.2. **Brandos egzaminų rezultatai.**

Brandos egzaminus laikė 13 abiturientų. Abiturientai laikė 45 valstybinius šešių mokomųjų dalykų egzaminus, išlaikė 42 egzaminus (2018 m. – 96,8%; 2017 m. – 100%; 2016 m. – 100%; 2015 m. – 96,67%). Trys mokiniai neišlaikė matematikos VBE. Išlaikytų VBE balų vidurkis 45,8 (2018 m. – 44,85; 2017 m. – 49,07; 2016 m.– 47,55; 2015 m. – 48,41). Mokyklinį lietuvių kalbos egzaminą laikė 4 abiturientai (2018 m. – 100%; 2017 m. 9 abiturientai – 89%, po pakartotinės sesijos – 100%; 2016 m. – 100%; 2015 m. – 100%), mokyklinį technologijų egzaminą laikė ir jį išlaikė 1 abiturientas. Brandos atestatus gavo visi 13 abiturientų.

Visi abiturientai laikė nuo vieno iki penkių valstybinių egzaminų, vidutiniškai pasirinkta laikyti po 3,46 egzamino (palyginimui 2018 m. – 3,7; 2017 m. – 3,23; 2016 m. – 3,45; 2015 m. – 3,33; 2014 m. – 3,19; 2013 m. – 3,0).

Aukštesniuoju lygiu (86 ir daugiau balų) egzaminus išlaikė tik viena mokinė iš anglų kalbos (92). Tai sudaro 2,22 % nuo visų laikytų VBE (2018 m. – 3,17%; 2017 m. – 11,27%; 2016 m. – 10,5%; 2015 m. – 10,34%; 2014 m. – 7,84%; 2013 m. – 4,76%). Pagrindiniu lygiu išlaikyta 62,22% (2018 m. – 57,14% 2017 m. – 49,3%; 2016 m. – 50%; 2015 m. – 48,28%; 2014 m. – 47,06%) egzaminų, patenkinamu – 28,89% (2018 m. – 36,5%; 2017 m. – 39,4%; 2016 m. – 39,5%; 2015 m. – 41,38%; 2014 m. – 45,10%) egzaminų. Geriausiai išlaikyti egzaminai: anglų kalbos (balų vidurkis 57,38 (2018 m. – 71,42), lietuvių kalbos ir literatūros – 50,89 (2018 m. – 46,08), biologijos – 47,25 (2018 m. – 54,14).

Palyginimui su praėjusių ir ankstesnių metų brandos sesijomis: 2018 m. vienas mokinys neišlaikė matematikos ir istorijos VBE; 2017 m. – vienas mokinys neišlaikė lietuvių kalbos ir literatūros mokyklinio egzamino (89%); 2016 m. – visi abiturientai išlaikė visus laikytus BE; 2015 m. – keturi mokiniai neišlaikė lietuvių kalbos ir literatūros mokyklinio (71,43%) ir valstybinio (81,82%) egzaminų (94,03%); 2014 m. išlaikyti visi egzaminai, 2013 m. – 96,83%).

Abiturientai laikė mažiau valstybinių egzaminų – vidurkis 3,46 (2018 m. – 3,7), tačiau VBE balų vidurkis aukštesnis nei pernai – 45,8 (2018 m. – 44,85; 2017 m. – 49,07; 2016 m. – 47,55; 2015 m. – 48,41; 2014 m. – 46,75; 2013 m. 44,59). Aukščiausias egzaminų įvertinimas – 92 balai (palyginimui: 2018 m. – 89 balai; 2017 m. – 100 balų; 2016 m. – 99 balai; 2015 m. – 100; 2014 m. – 100; 2013 m.– 89 balai).

Žymiai mažesnis procentas išlaikiusiųjų egzaminus aukštesniuoju lygiu – 7,69 (2018 m. – 11,76).

VBE geriausiai išlaikiusio abituriento vidurkis yra 75,8 (2018 m. – 73,8; 2017 m. – 79,25; 2016 m. – 74; 2015 m. – 91,33; 2014 m. – 79,5; 2013 m. – 68).

Žymiai aukštesni lietuvių kalbos ir literatūros VBE rezultatų vidurkis – 50,89 (2018 m. – 46,08; 2017 m. – 46,85; 2016 m. – 51,25; 2015 m. – 48,78; 2014 m. – 43,58), fizikos – 42 (2018 m. – 34,5; 2017 m. – 27; 2016 m. – 44,33; 2015 m. – 47,6, 2014 m. – 70), istorijos – 41,13 (2018 m. – 35,29; 2017 m. – 49,44; 2016 m. – 35,75; 2015 m. – 62,67; 2014 m. 30,5).

Nežymiai mažesnis matematikos VBE rezultatų vidurkis – 37,71 (2018 m. – 38,56; 2017 m. – 43,32; 2016 m. – 40,6; 2015 m. – 42,23; 2014 m. – 42,83).

Žymiai mažesni anglų kalbos – 57,38 (2018 m. – 71,42; 2017 m. – 61,6; 2016 m. – 57,56; 2015 m. – 54,69; 2014 m. – 41) ir biologijos – 47,25 (2018 m. – 54,14; 2017 m. – 57,71; 2016 m. – 52; 2015 m. – 51,3; 2014 m. – 54,63) VBE rezultatai.

14.3. **Pagrindinio ugdymo pasiekimų patikrinimo rezultatai.** Pagrindinio ugdymo pasiekimų patikrinime dalyvavo dvidešimt mokinių, iš jų 13 II g klasės mokinių ir 7 Šaukoto skyriaus 10 klasės mokiniai. Vienas II g klasės mokinys pasiekimų patikrinime nedalyvavo, nes buvo atleistas.

Lietuvių kalbos ir literatūros patikrinimo rezultatai (žodžiu ir raštu): „9“ – 3, „8“ – 5, „7“ – 3, „6“ – 4, „5“ – 2, „4“ – 4. Įvertinimų vidurkis 6,45 (2018 m. – 5,71; 2017 m. – 6,62; 2016 m. – 6,65; 2015 m. – 6,0; 2014 m. – 5,33). Gimnazistų įvertinimų vidurkis 6,31, Šaukoto skyriaus dešimtokų – 6,71. Aukštesniuoju lygiu patikrinimą išlaikė 10% mokinių, pagrindiniu lygiu – 60%, patenkinamu lygiu – 30% ir nepatenkinamų įvertinimų nebuvo. (2018 m. – 14,29%; 38,09%; 28,57%; 19,05%; 2017 m. – 14,3%; 61,9%; 23,8%; 2016 m. – 10%; 70%; 20%; 2015 m. – 0; 59,1%; 40,9%).

Matematikos patikrinimo rezultatai: „10“ – 0, „9“ – 1, „8“ – 2, „7“ – 2, „6“ – 2, „5“ – 6, „4“ – 4, „3“ – 3. Įvertinimų vidurkis 5,3 (2018 m. – 5,52; 2017 m. – 6,19; 2016 m. – 6,7; 2015 m. – 6,59, 2014 m. – 6,08). Gimnazistų įvertinimų vidurkis 5,46, Šaukoto skyriaus dešimtokų – 5,0. Aukštesniuoju lygiu patikrinimą išlaikė 5%, pagrindiniu lygiu – 30%, patenkinamu lygiu – 50%, nepatenkinamus įvertinimus gavo 15% mokinių (2018 m – 19,05%; 23,8%; 38,1%; 19,05%; 2017 m. – 19,05%; 61,9%; 23,8%; 0%; 2016 m. – 25%; 50%; 20%; 5%; 2015 m. – 18,18%; 45,45%; 27,27%; 9,1%).

Palyginus su praėjusių mokslo metų patikrinimo rezultatais, 2019 m. pasiekimai yra geresni. Lietuvių kalbos ir literatūros pasiekimai yra aukštesni 0,74 balo, o matematikos žemesni 0,22 balo Nepatenkinamus įvertinimus iš matematikos gavo 3 mokiniai (visi specialiųjų poreikių) (2018 m. nepatenkinamus įvertinimus gavo 4 mokiniai iš abiejų dalykų; 2017 m. nepatenkinamo lygio įvertinimų nebuvo; 2016 m. vieno mokinio iš vieno dalyko; 2015 m. dviejų mokinių). Iš lietuvių kalbos ir literatūros aukštesnio ir pagrindinio lygio įvertinimų buvo žymiai daugiau – 70% (2018 m. – 52,38%; 2017 m. – 76,2%; 2016 m. – 80%), iš matematikos mažiau – tik 35% (2018 m – 42,85%; 2017 m. – 80,95%; 2016 m. – 75%).

14.4. **Dalyvavimas nacionaliniame mokinių pasiekimų patikrinime.**

Šiais mokslo metais NMPP vykdyme dalyvavo 2, 4, 6 ir 8 klasių mokiniai.

Diagnostinių testų 2 klasėje rezultatai. Matematika (vidutiniškai surinktų taškų vidurkis 65,7 (2018 m. – 79,1%): 33,3% mokinių priskirti trečiai grupei (2018 m. – 70%; 2017 m. – 13,6%), antrai grupei 38,9% (2018 m. – 20%; 2017 m. – 63,6%), pirmai grupei 27,8 % (2018 m. – 10%; 2017 m. – 22,7%). Tai prastesni rezultatai negu praėjusiais mokslo metais, bet geresni už 2017 m. Skaitymas (vidutiniškai surinktų taškų vidurkis 69,8%; 2018 m. – 71,2%): 27,8% mokinių priskirti trečiai grupei (2018 m. – 50%; 2017 m. – 36,4%), antrai grupei 44,4% (2018 m. – 36,4%; 2017 m. – 50%), pirmai grupei 27,8% (2018 m. – 13,6%; 2017 m. – 13,6%). Rašymas (teksto kūrimas) (vidutiniškai surinktų taškų vidurkis 70,3%, 2018 m. – 82%): 47,1% mokinių priskirti trečiai grupei (2018 m. – 81,8%; 2017 m. – 40,9%), antrai grupei 41,2% (2018 m. – 13,6%; 2017 m. – 31,8%), pirmai grupei 11,8% (2018 m. – 4,5%; 2017 m. – 27,3%). Rašymas (kalbos sandaros pažinimas) (vidutiniškai surinktų taškų vidurkis 69,2%, 2018 m. – 84,4%): 22,2% mokinių priskirti trečiai grupei (2018 m. – 71,4%; 2017 m. – 36,4%), antrai grupei 55,6% (2018 m. – 19%; 2017 m. – 36,4%), pirmai grupei 22,2% (2018 m. – 9,5%; 2017 m. – 27,3%). Mergaičių pasiekti rezultatai nežymiai geresni nei berniukų. Daugiau dėmesio reikėtų skirti mokinių aukštesniųjų mąstymo gebėjimų, raštingumo ugdymui, komunikavimui ir bendrųjų problemų sprendimo strategijoms, interpretavimui ir idėjų integravimui.

Ketvirtos klasės mokiniai atliko matematikos, skaitymo, rašymo ir pasaulio pažinimo testus. Mokinių vidutiniškai surinktų taškų dalis iš matematikos 71,3 (2018 m. – 66%), skaitymo 86,2 (2018 m. – 67,1%), rašymo 55,8 (2018 m. – 68,5%) ir pasaulio pažinimo 78,8 (2018 m. – 74,2%).Visų dalykų, išskyrus rašymą, surinktų taškų dalis yra aukštesnė, negu šalies vidurkis. Visi pasiekimų patikrinime dalyvavę mokiniai pasiekė patenkinamą lygį. Patikrinime dalyvavo ir SUP turintys mokiniai.

Geriausiai sekėsi atlikti skaitymo ir pasaulio pažinimo užduotis, rezultatas artimas šalies aukštesniojo pasiekimų lygio mokinių rezultatų vidurkiui. Skaitymas: aukštesnįjį pasiekimų lygį pasiekė 78,9% (2018 m. – 30%; 2017 m. – 25,9%), pagrindinį – 5,3% (2018 m. – 35%; 2017 m. – 25,9%), patenkinamą – 15,8% (2018 m. – 35%; 2017 m. – 44,4%) mokinių. Geriausiai sekėsi teksto turinio, kalbos ir teksto elementų vertinimas (90,2%), rasti aiškiai pateiktą informaciją (89,5%), daryti tiesiogines išvadas (83,5%). Vertinant mokinių rezultatus pagal kognityvinių gebėjimų grupes, aukščiausiai įvertinta grupė Žinios ir supratimas (88,8%). Kiek žemesni rezultatai iš Taikymo (86,6%). Aukštesnieji mąstymo gebėjimai taip pat atliekant skaitymo testą buvo geri – 82,7% (2018 m. – 57,1%). Pasaulio pažinimo testų rezultatai puikūs kasmet. Pasaulio pažinimas: aukštesnįjį pasiekimų lygį pasiekė 63,2% (2018 m. – 65%; 2017 m.– 19,2%) mokinių, pagrindinį – 36,8% (2018 m. – 25%; 2017 m. – 73,1%). Geriausiai sekėsi atlikti užduotis iš sričių „Gamtinė aplinka“, „Gyvoji gamta ir žmogus“ (aukščiau šalies aukštesniojo pasiekimų lygio vidurkio). Aukštesnio lygio mąstymo gebėjimai 76% (2018 m. – 57,5%). Rašymas: aukštesnįjį pasiekimų lygį pasiekė 15,8% (2018 m. – 40%; 2017 m. – 33,3%) mokinių, pagrindinį – 21,1% (2018 m. – 30%; 2017 m. – 48,1%), patenkinamą 63,2%. Geriausiai sekėsi struktūruoti tekstą 71,1% (2018 m. – 83,8%), o probleminė sritis išlieka raštingumas 43,4% (2018 m. – 53,8%). Matematika: aukštesnįjį pasiekimų lygį pasiekė 21,1% (2018 m. – 38,1%; 2017 m. – 11,1%), pagrindinį – 73,7% (2018 m. – 42,9%; 2017 m. – 66,7%), patenkinamą – 5,35% (2018 m. – 19%; 2017 m. – 22,2%) mokinių. Pagal veiklos sritis geriausiai sekėsi atlikti užduotis iš „Skaičiai, skaičiavimai ir statistika“ 89,2% (2018 m. – 70,6%). Sunkiausiai sekėsi užduotys iš srities Komunikavimas ir bendrosios problemų strategijos (23,7%) Aukštesnieji mąstymo gebėjimai tradiciškai yra žemiausioje vietoje 35,7% (2018 m. – 43,5%). Berniukams šiek tiek geriau pasisekė atlikti matematikos, skaitymo ir pasaulio pažinimo testus.

Pasiekimų patikrinimo rezultatai rodo, kad pradinių klasių mokytojoms reikia atkreipti dėmesį į mokinių aukštesnio lygio mąstymo gebėjimų ir raštingumo ugdymą.

Šeštos klasės mokinai atliko matematikos, skaitymo ir rašymo testus. Visuose testuose vidutiniškai surinktų taškų dalis viršija šalies mokyklų surinktų taškų vidurkį. Atlikdami matematikos ir skaitymo testus visi mokiniai pasiekė patenkinamą pasiekimų lygį, rašymo testą atlikdami patenkinamo pasiekimų lygio nepasiekė penki gimnazijos mokiniai – 20,8% (kartu su SUP mokiniais): Vaikinams sekėsi geriau atlikti matematikos užduotis, o merginos žymiai geriau atliko skaitymo ir rašymo testus.

Matematika: pasiekimų vidurkis 50,2% (2018 m. – 57,3%; 2017 m. – 56,5%). Pasiekimai rodo, kad šeštokų rezultatai atitinka šalies pagrindinio pasiekimų lygio mokinių rezultatų vidurkius. Aukštesnįjį pasiekimų lygį pasiekė 24% (2018 m. – 24%; 2017 m. – 21,4%) mokinių, pagrindinį – 52% (2018 m. – 64%; 2017 m. – 57,1%), patenkinamą – 24% (2018 m. – 12%; 2017 m. – 21,4%) mokinių. Geriausiai sekėsi atlikti užduotis pagal tas pačias veiklos sritis kaip ir 2018 m.: „Stochastika“ (54%; 2018 m. – 71%) ir „Reiškiniai, lygtys, nelygybės, sąryšiai ir funkcijos“ (54,3; 2018 m. – 62,7%). Daugiausiai problemų, kaip ir pernai, buvo atliekant užduotis iš srities „Geometrija, matai ir matavimai“ (44%; 2018 m. – 46%). 2019 m. patikrinimo rezultatai yra prastesni negu 2018 m. ir 2017 m.

Skaitymas: pasiekimų vidurkis 64,1% (2018 m. – 56,7%; 2017 m. – 52,6%). Pasiekimai rodo, kad šeštokų rezultatai atitinka šalies pagrindinio pasiekimų lygio mokinių rezultatų vidurkius. Aukštesnįjį pasiekimų lygį pasiekė 28% (2018 m. – 11,5%; 2017 m. – 28,6%), pagrindinį – 56% (2018 m. – 61,5%; 2017 m. – 46,4%), patenkinamą – 16% (2018 m. – 23,1%; 2017 m. – 25%) mokinių. 2018 m. nepasiekė patenkinamo lygio 1 mokinys (3,8%). Geriau mokinimas sekėsi rasti informaciją, daryti išvadas, sunkiau – analizuoti, interpretuoti, vertinti. 2019 m. patikrinimo rezultatai yra geresni negu 2017 m. ir 2018 m.

Rašymas: pasiekimų vidurkis 55,4% (2018 m. – 45,4%; 2017 m. – 43,9%). Rezultatai yra aukščiau šalies pagrindinio pasiekimų lygio mokinių rezultatų vidurkio. Aukštesnįjį pasiekimų lygį pasiekė 8,3% (2018 m. – 7,1%), pagrindinį – 54,2% (2018 m. – 35,7%, patenkinamą – 16,7% (2018 m. – 42,9%) mokinių, nepasiekė patenkinamo lygio 20,8% (2018 m. – 14,3%) mokinių. Žemiausiai įvertinti kriterijai „Raiška“ (54,2%) ir „Raštingumas“ (39,2; 2018 m. – 34,4%).

Šeštokų gauti rezultatai yra tolygūs, nėra ryškių svyravimų pagal atskirus dalykus ir sritis.

Dirbantiems šioje klasėje pedagogams reikia daugiau dėmesio skirti mokinių raštingumo, aukštesniųjų mąstymo gebėjimų ugdymui.

Aštuntos klasės mokiniai dalyvavo elektroniniame mokinių pasiekimų patikrinime, atliko matematikos ir gamtos mokslų testus. Pasiekimų patikrinime dalyvavo ir SUP turintys mokiniai. Visuose testuose vidutiniškai surinktų taškų dalis artima ar šiek tiek viršija šalies mokyklų surinktų taškų vidurkį: matematikos 516 taškų, gamtos mokslų – 519 taškų. Vaikinams geriau sekėsi atlikti užduotis negu merginoms.

Matematika: 4 grupei (aukštesnieji pasiekimai) priskirta 16,7% mokinių, 3 grupei (aukštesnieji vidutiniai pasiekimai) – 33,3%. Abiejų grupių rezultatai sudaro 50%. 2 grupei (žemesnieji vidutiniai pasiekimai) priskirta 45,8% mokinių, o 1 grupei (žemesnieji pasiekimai) – 4,2%.

Gamtos mokslai: 4 grupei (aukštesnieji pasiekimai) priskirta 20,8% mokinių, 3 grupei (aukštesnieji vidutiniai pasiekimai) – 33,3%. Abiejų grupių rezultatai sudaro 54,1%. 2 grupei (žemesnieji vidutiniai pasiekimai) priskirta 37,5% mokinių, o 1 grupei (žemesnieji pasiekimai) – 8,3%.

Abiejų testų rezultatai yra labai panašūs, tolygūs pagal veiklos sritis ir kognityvines gebėjimų grupes. Bendras rezultatas – mokinių matematikos ir gamtos mokslų pasiekimai yra priskirti prie aukštų pasiekimų.

Mokytojams, dirbantiems su šios klasės mokiniais reiktų didesnį dėmesį skirti žinių ir supratimo, problemų sprendimo ugdymui, gamtos tyrimų atlikimui.

14.5. **2019 m. užsienio kalbos (anglų, rusų) pasiekimų lygio testų rezultatai.** Šių testų paskirtis – įvertinti dešimtos klasės mokinių anglų ir rusų kalbų komunikacines kalbines kompetencijas pagal bendrąsias ugdymo programas, siejant jas su Bendrųjų Europos kalbų mokymosi, mokymo ir vertinimo metmenų A2-B1 lygiais. Anglų kalbos testo užduotys buvo orientuotos į B1 lygį, o rusų kalbos – į A2 lygį.

Anglų kalbos testą atliko 17 mokinių (11 gimnazijos ir 6 Šaukoto skyriaus). B1 lygį pasiekė 11 mokinių (8 gimnazistai ir 3 Šaukoto skyriaus) – 64,7% (2018 m. – 52,6%; 2017 m. – 81%; 2016 m. – 68,4%). Vidutiniškai mokinių surinkta taškų suma 31,82 (iš 60) (2018 m. – 31,7 – šalyje 38,4; 2017 m. – 35,5 – šalyje 36,3; 2016 m. 33,4 – šalyje 35,1). Vaikinai šiais metais užduotis atliko geriau nei merginos: vidutiniškai surinkta taškų 36,14 – 28,8. Ankstesniais metais merginoms užduotis sekėsi atlikti žymiai geriau, negu vaikinams (2018 m. 34,7 – 29,1; 2017 m. 38,4 – 31,6). Didžiausia surinktų taškų suma 48 (2018 m. – 53; 2017 m. 1 mokinė surinko maksimumą taškų). Mažiausia surinkta taškų suma 13 (2018 m. – 6 taškai; 2017 m. – 6 taškai).

Gimnazijos mokiniams lengviausiai sekėsi atlikti klausymo užduotis (63%), sunkiau sekėsi atlikti rašymo (51%) užduotis, o sunkiausiai – skaitymo (45%) užduotis.

Rusų kalbos testą atliko 17 mokinių (11 gimnazijos ir 6 Šaukoto skyriaus). A2 lygį pasiekė 12 mokinių (10 gimnazistų ir 2 Šaukoto skyriaus) – 70,59 % (2018 m. – 75%; 2017 m. – 90,5%; 2016 m. –100%). Vidutiniškai mokinių surinkta taškų suma 37,71 ( 2018 m. – 37,6 – šalyje 39,1; 2017 m. – 39,4 – šalyje 36,4; 2016 m. 45,1 – šalyje 36,8). Merginoms užduotis sekėsi atlikti geriau negu vaikinams. Merginos vidutiniškai surinko 39,9 taško, vaikinai – 34,57 taško. Maksimumo taškų nesurinko niekas, didžiausia surinkta taškų suma – 57 (2018 m. – 56), mažiausia surinkta taškų suma 20 (2018 m. – 17).

Gimnazijos mokiniams lengviausiai sekėsi atlikti klausymo užduotis (77%), sunkiau sekėsi atlikti rašymo (55%) ir skaitymo (57%) užduotis.

Brandos egzaminų, PUP patikrinimo, NMPP, užsienio kalbų (anglų ir rusų) lygio nustatymo rezultatai aptarti dalykų metodinėse grupėse.

Siekiant sudaryti sąlygas kiekvienam mokiniui pasiekti bendrojoje programoje numatytą patenkinamą lygį, išlyginti spragas ir patirti sėkmę, mokiniai buvo dalijami į grupes: per vieną lietuvių kalbos pamoką 6, 7, 8, Ig, IIg klasėse; per vieną matematikos pamoką 6, 7, 8, Ig, IIg klasėse. Pagilinti žinias mokiniai galėjo lankydami dalykų modulius: lietuvių kalbos Ig klasėje; matematikos Ig ir IIg klasėse ; biologijos, istorijos ir geografijos IIg klasėje. Vidurinio ugdymo programoje pagilinti žinias mokiniai galėjo lankydami modulius IIIg klasėje matematikos „Logikos įvadas“, IVg klasėje lietuvių kalbos ir literatūros „Pasirengimas rašiniui“.

14.6. Mokymosi pagalba mokiniui buvo teikiama skiriant trumpalaikes konsultacijas (individualias ar grupines) 1–10, I–IIg klasėse; skiriant ilgalaikes konsultacijas (individualias ar grupines): lietuvių kalbos 1–4, 6–7, I–IIg klasėse, Šaukoto skyriuje 7–8 ir 10 klasėse; matematikos 1–4 ir 5, 8, I–IIg klasėse, Šaukoto skyriuje 1–4 ir 7-8, 10 klasėse; rusų kalbos 6–8, I–IIg klasėse. Buvo organizuojamos neatlygintinos konsultacijos 1–4, 5–8, I–IVg klasių mokiniams, taip pat pačių mokinių pagalba kitiems mokiniams.

14.7. Prevencinė veikla. Gimnazija dalyvavo projekto „Radviliškio rajono savivaldybės bendrojo ugdymo mokyklų veiklos tobulinimas siekiant mokinių pažangos“ socialinio emocinio ugdymo programoje Lions Quest „Laikas kartu“. 1–4 klasių mokiniams mokytojos vedė specialias klasių valandėles programos įgyvendinimui. Tiek mokiniams, tiek pedagogėms programos turinys patiko, todėl nutarta šią programą tęsti ir kitais mokslo metais. Į visų klasių atskirų dalykų programų turinį ir klasių valandėles buvo integruota Alkoholio, tabako ir kitų psichiką veikiančių medžiagų vartojimo prevencijos programa. Sėkmingai buvo įgyvendinta prevencinė programa „Gyvai“ šeštoje klasėje. Gimnazijoje vyko „Veiksmo savaitė be patyčių“ renginiai, paminėta tolerancijos diena. Pirmų–ketvirtų klasių mokiniai pramogavo, dalyvavo edukacinėse veiklose ir savo įgūdžius tobulino vasaros poilsio stovykloje „Saulutė“.

14.8. Gimnazija 2018–2019 metais dalyvavo Lietuvos mokinių neformaliojo švietimo centro vykdomame projekte „Neformaliojo vaikų švietimo paslaugų plėtra“. Dalyvavome edukacinėse programose, kurios buvo vykdomos trimis kryptimis: gamtinės ir ekologinės, technologijų ir kūrybinių industrijų, kultūrinės-meninės. 3-10 ir I–IVg klasių mokiniai dalyvavo 6 edukacinėse išvykose-programose Vilniuje ir Kaune: „Orientavimasis gamtoje“, „Tropiniai ir subtropiniai augalai“, „Pasidaryk pats“, „Lazerių technologijos“, „Meno pažinimas praktiškai“, „Spektaklio užkulisiai“. Baigiamasis projekto renginys „Pamačiau, sužinojau, pritaikiau ir padariau“. Jo metu mokiniai pritaikė žinias iš edukacinių programų.

Organizuotas kitas didelis renginys, kuris apjungė gimnazijos bendruomenę.Į etnokultūrinę naktį „Šiaulės žemėje“ susirinko 2-10 ir I–IVg klasių mokiniai ir mokytojai, tėveliai ir svečiai. Šis renginys buvo skirtas Žemaičių ir Vietovardžių metams paminėti. Nakties programa buvo turininga ir naudinga, įdomi ir linksma. Mokiniai dalyvavo „Edukacijų ir amatų mugės“ veiklose, kurias organizavo į naktį atvykę auksinių rankų meistrai, rajono tautodailininkai. Mėgstantys šokti folklorinius šokius dalyvavo „Patrepsynės“ varžytuvėse. Dalyvavo ir svečiai: Šeduvos gimnazijos etnokultūrinės grupės „Šeduviukai“ nariai, Alksniupių pagrindinės mokyklos šokių grupės „Riešutėlis“ šokėjai, Šiaulių „Dainų“ muzikos mokyklos folklorinio ansamblio „Vieversėlis“ muzikantai. Vyko orientacinės varžybos miestelyje ir pačioje gimnazijoje. Nakties metu mokiniai, mokytojai, tėveliai ir svečiai mokėsi folklorinių šokių, nes gimnazija dalyvauja respublikiniame projekte „Visa mokykla šoka“. Šios nakties sudėtinė dalis klubo „Nedzin“ tradicinis renginys – mokinių ir mokytojų nominacijų šou „Auksinė šluota“. Kas norėjo, dalyvavo sportinėje veikloje. Šiame renginyje dalyvavo Šaukoto skyriaus mokiniai ir mokytojos.

Gimnazijos 5–8, I–IVg klasės dalyvavo ES atliekų mažinimo savaitės renginyje „Stalo žaidimų kūrimas iš vienkartinių kavos puodelių“, kuriam ruošėsi iš anksto.

Organizuoti renginiai, skirti Lietuvos valstybinėms šventėms paminėti. Pradinių klasių mokiniams organizuotas judrus ir linksmas renginys ”Žiedų pynė – Tau, Tėvyne!“ Į Šiaulėnus buvo atvykę bendraamžiai iš Šaukoto ir Tyrulių skyrių.

Gimnazija kasmet dalyvauja projekte „Metų knygos rinkimai“. Ta proga į gimnaziją buvo atvykusi poetė, dramaturgė Daiva Čepauskaitė ir pristatė savo knygą „Baisiai gražūs eilėraščiai“. Šiame renginyje taip pat dalyvavo Šaukoto skyriaus mokiniai.

Nemažas dėmesys gimnazijoje buvo skirtas etnokultūriniam ugdymui. Be minėtų renginių, gimnazijoje vyko pradinių klasių mokinių popietė „Po advento dangum“. Joje dalyvavo mokiniai iš Šiaulių miesto mokyklų. Linksmu šokiu paminėta Baltų vienybės diena ir rudens lygiadienis.

Organizuotos nepamokinės dienos, skirtos įvairioms veikloms: kraštotyros diena, skirta Radviliškio krašto pažinimui; savanorystės diena; ekologinio ugdymo diena, skirta Žemės dienai, pilietiškumo diena, skirta Pasaulio lietuvių metams.

Gimnazijoje tradiciškai organizuoti rajono renginiai: rajono mokinių folklorinių šokių varžytuvės „Patrepsynė – 2019“, istorinė-pažintinė regiono pradinių klasių mokinių konferencija „Mano krašto praeitis byloja...“, oratorių anglų kalba konkursas, krepšinio turnyras „Oranžinis kamuolys“.

Vyko netradicinės pamokos netradicinėse aplinkose: vyresniųjų klasių mokiniai vykdė veiklą Tyrulių botaniniame-zoologiniame draustinyje, buvo išvykę į Vilniaus knygų mugę, dalyvavo nacionalinėje anglų kalbos konferencijoje Tauragės Žalgirių gimnazijoje, piligriminiame žygyje „Kryžių kalnas – Šiluvą“, Pasaulio jaunimo dienų renginyje Šiauliuose, buvo išvykę į susitikimą su popiežiumi Pranciškumi, viešėjo Tiberiados bendruomenėje Zarasų rajone, dalyvavo Tarptautinėje etnokultūros naktyje Šilalės rajone ir kt.

Gimnazijos bibliotekoje vyko Šiaurės šalių bibliotekų savaitės renginiai, prie miestelyje esančio paminklo buvo vestos istorijos pamokos, miestelio bibliotekoje ir miestelio muziejuje – dailės ir technologijų, lietuvių kalbos pamokos, Šiaulėnų žydų kapinėse – pilietiškumo pagrindų ir pasaulio pažinimo pamokos ir kt. Žemesniųjų klasių mokiniai keliavo po Šiaulėnų apylinkes, aplankė Šiaulės kalną, apžvalgos bokštą, lankė Šiaulėnų krašto muziejaus ekspozicijas, vyko į Tytuvėnų regioninio parko lankytojų centrą, Tytuvėnų miško muziejų, į Burbiškio dvarą ir Kleboniškius, Minaičių memorialą, Kelmės dvarą ir kt.

14.9. Dalyvavimas projektuose. Gimnazija dalyvavo: respublikiniame projekte „Visa mokykla šoka“ – gimnazijų grupėje užėmėme I vietą šalyje; respublikiniame projekte „Neformaliojo vaikų švietimo paslaugų plėtra“, kurio metu 2–IVg klasių mokinių grupės dalyvavo edukacinėse programose (iš viso 6 programose); projekto „Radviliškio rajono savivaldybės bendrojo ugdymo mokyklų veiklos tobulinimas siekiant mokinių pažangos“ socialinio emocinio ugdymo programoje Lions Quest „Laikas kartu“; dalyvauja projekte „Mokyklų aprūpinimas gamtos ir technologinių mokslų priemonėmis“; gimnazijos vyresniųjų klasių mokiniai dalyvavo tarptautiniame projekte anglų kalba „ONE COUNTRY – MANY STORIES“.

14.10. Gimnazija toliau tęsė darbą, kuris buvo pradėtas vykdant respublikinį projektą „Ugdymo karjerai ir stebėsenos modelių sukūrimas ir plėtra bendrajame lavinime ir profesiniame mokyme“. Į visų mokomųjų dalykų ugdymo programas buvo integruotos Ugdymo karjerai programos temos, kurios atsispindėjo pedagogų ilgalaikiuose planuose. Gimnazijoje lankėsi Kelmės profesinio rengimo centro Tytuvėnų skyriaus atstovas, kuris pristatė mokymo centro programas, supažindino mokinius su stojimo, mokymosi, popamokinės veiklos galimybėmis. Ig klasės mokiniai, vykdydami integruoto technologijų kurso programą, lankėsi Užimtumo tarnyboje Radviliškyje, Radviliškio lokomotyvų depe. Pradinių ir vyresniųjų klasių mokiniai lankėsi Lietuvos kariuomenės karinių oro pajėgų Aviacijos bazėje Šiaulių kariniame oro uoste. IVg klasės mokiniai lankėsi Vilniuje vykusioje aukštųjų mokyklų mugėje, kur galėjo individualiai pabendrauti su aukštųjų mokyklų atstovais, pasidomėti ne tik mokymo programomis, studijų galimybėmis, stojimo sąlygomis, bet ir įsidarbinimo galimybėmis, dalyvavo Radviliškyje vykusiame renginyje „Studijos ir karjera-3“, „Tyrėjų diena-6“, Krašto apsaugos dienos renginyje Karinių oro pajėgų Oro gynybos batalione Radviliškyje, Lietuvos 100-mečio nacionalinės karjeros savaitės iniciatyvos „Būsiu“ paskaitų cikle KTU „Santakos slėnyje“.

Mokiniai turėjo galimybę individualiai konsultuotis su UK koordinatore. IVg klasės mokiniai buvo supažindinti su stojimo į aukštąsias bei profesines mokyklas sąlygomis, prašymų pildymo galimybėmis, iškilus neaiškumams, galėjo konsultuotis individualiai. Birželio mėn. IVg klasės mokiniams buvo teikiama pagalba registruojantis LAMA sistemoje, pildant stojimų į aukštąsias mokyklas prašymus.

14.11. Daug dėmesio gimnazija skyrė sporto ir sveikatingumo renginių organizavimui: vyko varžybos, šventės, kuriose dalyvavo ne tik mokiniai, bet ir tėvai, artimieji, kitų mokyklų mokiniai. Organizuotas krepšinio turnyras „Oranžinis kamuolys“ (dalyvavo 4 rajono kaimo mokyklų komandos), draugiškos futbolo varžybos. Mokiniai dalyvavo visuomeninės organizacijos „Gelbėkit vaikus“ organizuotame solidarumo bėgime, o surinktos lėšos buvo skirtos paremti Lietuvos dienos centrus ir Zambijos vaikus. Antrų klasių mokiniai mokėsi plaukti Radviliškio arenos baseine. Pradinių klasių mokiniai ir jų mokytojos kalbėjo apie sveikos gyvensenos svarbą, organizavo renginį „Sveikai maitinkis ir būsi sveikas!“, į kurį buvo atvykusios Radviliškio rajono visuomenės sveikatos biuro specialistės. Organizuotas Kalėdinis šeimų turnyras pradinių klasių mokiniams ir jų tėveliams ir kt.

14.12. Šaukoto skyriaus mokiniai dalyvavo rajono mokinių piešinių konkurse „Pažink savo kraštą“, nacionaliniame piešinių konkurse „Peizažas – Lietuvos spalvos“ (vienas mokinys nominuotas „Už kūrybiškumą“), tarptautiniame Barbaros Petchenik vardo Vaikų žemėlapių konkurse „Mums patinka žemėlapiai!“ (dvi mokinės tapo laureatėmis), tarpmokykliniame pradinių klasių projekte, skirtame tėvo Stanislovo metams „Atrandu, džiaugiuosi, dalinuosi“.

Vykdytas skyriaus, Šaukoto seniūnijos ir Radviliškio Tremtinių sąjungos bendras projektas „Atmintis gyva“, skirtas laisvės kovoms paminėti bei partizano V. Jankūno kapavietės sutvarkymui.

Mokiniai žiūrėjo spektaklį „Kapitono Kolumbo gimtadienis“ Radviliškio miesto kultūros centre, buvo išvykę į Alpakų ūkį Šiaulių rajone Dargaičių kaime, Kauno zoologijos sodą ir Tado Ivanausko zoologijos muziejų, batutų parką Šiauliuose, aplankė Pašakarnio dvarvietę.

Tyrulių skyriaus ugdytiniai nemažą dėmesį skyrė pažintinėms išvykoms ir edukacinėms veikloms: lankėsi „Aušros“ muziejuje Šiauliuose, Tyrulių bibliotekoje, dalyvavo edukacinėje programoje „Vienas atspaudas“ Šiaulių Povilo Višinskio viešojoje bibliotekoje, edukacinėje veikloje Vikingų kaime. Organizuota adventinė popietė, rudenėlio šventė „Vitaminų dovanos“ ir kiti renginiai.

14.13. Gimnazija dalyvavo daugumoje rajone organizuotų olimpiadų ir konkursų. Pirmosios vietos laimėtos septyniose olimpiadose ir konkursuose: lietuvių ir rusų kalbų, matematikos, istorijos ir geografijos olimpiadose, anglų kalbos ir vertėjų (rusų kalba) konkurse; užimtos šešios antrosios vietos – anglų kalbos (dvi), rusų kalbos, matematikos olimpiadose, oratorių anglų kalba ir vertėjų (anglų kalba) konkursuose; keturios trečiosios vietos užimtos anglų kalbos, istorijos olimpiadose, vertėjų (rusų kalba) konkurse ir „Žyniuko“ konkurse. Iš jų keturias prizines vietas laimėjo Šaukoto skyriaus mokinys. Viena mokinė dalyvavo respublikiniame anglų kalbos konkurse.

Folklorinių šokių poros puikiai pasirodė rajono ir respublikinėse šokėjų varžytuvėse „Patrepsynė 2019“. Rajoniniame ture 7 poros tapo nugalėtojomis ir pateko į respublikinį turą. Dvi poros tapo nugalėtojomis savo šokių grupėse, o likusios tapo prizininkėmis. Prizinės vietos laimėtos rajono mokinių rašinių konkurse „Žodis mokyklai“, rusų kalbos konkurse „Nuo A iki Ja“, specialiųjų poreikių mokinių renginiuose. Šiaulių vyskupijos katechetikos centro organizuotame konkurse užimta 2 vieta. Daug prizinių vietų laimėta sporto varžybose: „Švediška estafetė“, krepšinio, futbolo, tinklinio. Mokiniai sėkmingai dalyvavo tarptautiniame matematikos konkurse „Kengūra 2019“, respublikiniame konkurse „Tavo žvilgsnis“, edukaciniame konkurse „Olympis“ ir kituose.

14.14. Meniniai kolektyvai dalyvavo gimnazijos ir miestelio organizuotuose renginiuose. Vykdytas projektas-konkursas „Šauniausių mokinių grupė“ skatino mokinius siekti geresnių pažangumo ir lankomumo rezultatų, aktyviai dalyvauti popamokinėje veikloje. Nugalėtojams buvo organizuota ekskursija į Plungę (aplankytas „Šaltojo karo“ muziejus, Oginskio rūmai, pramogauta Žemaitijos nacionaliniame parke).

Burti gimnazijos bendruomenę padėjo tradiciniai renginiai (naktis mokykloje), organizuota turistinė diena (su nakvyne palapinėse gimnazijos stadione), apibendrinantis gimnazijos rezultatus renginys – Padėkos diena.

15**. Gimnazijos įsivertinimo rezultatai.**

Gimnazijos veiklos įsivertinimui 2018–2019 m. m. buvo pasirinkta antroji sritis „Ugdymas(is) ir mokinių patirtys“. Tema 2.2. Vadovavimas mokymuisi. Rodiklis 2.2.1. Mokymosi lūkesčiai ir mokinių skatinimas. Ketvirtoji sritis „Lyderystė ir vadyba“. Tema 4.2. Mokymasis ir veikimas kartu. Rodiklis 4.2.1. Veikimas kartu.

Išvados. 95 % mokinių teigia, jog mokytojai juos nuolat skatina tobulėti ir siekti aukštesnių rezultatų. Daugelis mokytojų su mokiniais aptaria jų individualius mokymosi lūkesčius. 96 % mokinių teigia, kad mokytojai pamokose juos skatina bandyti analizuoti, aiškintis, rasti ir taisyti savo klaidas. 95 % mokinių nurodo, kad mokytojai organizuodami ugdomąją veiklą pateikia pavyzdžius, kurie mokiniams padeda geriau suprasti mokomąją medžiagą, mokymą(si) stengiasi sieti su realiu gyvenimu. 96 % tėvų teigia, kad gimnazijos mokytojai tiki jų vaikų mokymosi galiomis bei jaučia atsakomybę už savo darbo rezultatus. 92 % apklausoje dalyvavusių mokytojų teigia, kad jų tarpusavio santykiai grindžiami geranoriškumu ir kolegialia pagalba vienas kitam. Tiek pat apklausoje dalyvavusių mokytojų nurodo, kad dirbdami komandoje, jie pasiekia aukštesnių individualių ir bendrų rezultatų. Mokytojai (96 % ) nurodo, kad jie bendradarbiauja tarpusavyje susibūrę į pastovias komandas (pagal klases, ugdymo pakopas ir mokomuosius dalykus).

Rekomendacijos veiklos tobulinimui. Metodinėse grupėse numatyti galimybes ir būdus, kurie įgalintų mokytojus organizuoti darbą pamokose įvairiomis, netradicinėmis formomis ir būdais, skatinančiais mokinius būti aktyviais mokymosi proceso dalyviais. Dalykų mokytojai turėtų aktyviau bendradarbiauti ruošdamiesi pamokoms, gerąją kolegų patirtį taikyti organizuojant mokymą(si), kad jis būtų kuo įvairesnis, paremtas naujų aktyvių mokymosi formų taikymu.

# III. MOKINIO GEROVĖS UŽTIKRINIMAS IR SVEIKATOS UGDYMAS

16. Gimnazija, įgyvendindama pradinio, pagrindinio ir vidurinio ugdymo programas, sudaro sąlygas mokiniui mokytis mokinių, mokinių ir mokytojų, kitų mokyklos darbuotojų pagarba vienas kitam grįstoje psichologiškai, dvasiškai ir fiziškai sveikoje ir saugioje aplinkoje, užtikrina tinkamą ir savalaikį reagavimą į patyčių ir smurto apraiškas. Mokiniui saugia ir palankia ugdymosi aplinka rūpinasi ir mokinio gerovės užtikrinimo klausimus sprendžia gimnazijos vaiko gerovės komisija, kuri vadovaujasi Mokyklos vaiko gerovės komisijos sudarymo ir jos darbo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. balandžio 11 d. įsakymu Nr. V-579 „Dėl Mokyklos vaiko gerovės komisijos sudarymo ir jos darbo organizavimo tvarkos aprašo patvirtinimo“ (Lietuvos Respublikos švietimo ir mokslo ministro 2017 m. gegužės 2 d. įsakymo Nr. V-319 redakcija).

17. Įgyvendindama Smurto prevencijos įgyvendinimo mokyklose rekomendacijas, patvirtintas Lietuvos Respublikos švietimo ir mokslo ministro 2017 m. kovo 2 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“, gimnazijoje pasirinkta ir į visų klasių dalykų ugdymo turinį integruojama Alkoholio, tabako ir kitų psichiką veikiančių medžiagų vartojimo prevencijos programa, patvirtinta Lietuvos Respublikos švietimo ir mokslo ministro 2006 m. kovo 17 d. įsakymu Nr. ISAK-494.

18. Į gimnazijos ugdymo turinį integruojama Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941„Dėl Sveikatos ir lytiškumo ugdymo bei rengimo šeimai programos patvirtinimo“.

19. Gimnazija, įgyvendindama pradinio, pagrindinio ir vidurinio ugdymo programas vadovaujasi Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos ir saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017. „Mokykla, vykdanti bendrojo ugdymo programas. Bendrieji sveikatos saugos reikalavimai“;

20. Gimnazijoje sudarytos sąlygos mokiniui kasdien turėti fiziškai aktyvią pertrauką tarp pamokų, ne trumpesnę kaip 30 min.:

20.1. 1–4 klasių mokiniams po 3 pamokų;

20.2. 5–8 ir I–IVg klasių mokiniams po 4 pamokų;

20.3. Šaukoto skyriuje po 3 pamokų.

# IV. PAŽINTINIŲ, KULTŪRINIŲ, SOCIALINIŲ IR PILIETINIŲ VEIKLŲ PLĖTOJIMAS

21. Pažintinė, kultūrinė, meninė, kūrybinė veikla (toliau – pažintinė kultūrinė veikla) yra gimnazijos ugdymo turinio dalis. Ji integruojama į ugdymo turinį. Veikla siejama ne tik su gimnazijos ugdymo tikslais, bet ir su mokinių mokymosi poreikiais. Ši veikla organizuojama ne tik mokykloje, bet ir kitose aplinkose: muziejuose, bibliotekose, atviros prieigos centruose, virtualiosiose mokymosi aplinkose. Ši veikla nuosekliai organizuojama per mokslo metus. Šiai veiklai per mokslo metus skiriama 10 ugdymo dienų 1–8, Ig–IIg klasėms, 13 ugdymo dienų skiriama IIIg–IVg klasėms. Pažintinę kultūrinę veiklą numatoma organizuoti taip:

| **Eil.**  **Nr.** | **Data** | **Dienų sk.** | **Klasės** | **Renginiai, projektai, kita veikla** |
| --- | --- | --- | --- | --- |
| 1. | 2019-09-02 | 1 | 1-8, Ig-IVg | Mokslo ir žinių dienos šventė |
| 2. | 2019-12-20 | 1 | 1-8, Ig-IVg | Kalėdiniai renginiai |
| 3. | 2020-03-27 | 1 | 1-8, Ig-IVg | Projektas „Vaidiname sau ir kitiems“ (skirtas Teatro dienai) |
| 4. | 2019-2020 m. m. | 2 | 1-8, Ig-IVg | Pažintinės, edukacinės išvykos |
| 5. | 2020-06-05 | 1 | 1-8, Ig-IVg | Sveikatingumo diena |
| 6. | 2019-2020 m. m. | 2 | 1-8, Ig-IVg | Edukaciniai renginiai ir veiklos gimnazijoje, kitose aplinkose |
| 7. | 2019-10-10 | 1 | 1-4 | Kraštotyros diena „Mano krašto praeitis byloja“ |
| 8. | 2019-11-05 | 1 | 1-4 | Sveikatingumo diena |
| 9. | 2020-02-07 | 1 | 5-8, Ig-IVg | Projektas „Emocija+“. Naktis mokykloje |
| 10. | 2020-06-08  2020-06-09 | 2 | 5-8, Ig-IIIg | Turistinė diena (su nakvyne) |
| 11. | 2019-09-20 | 1 | IVg | Gimnazistų krikštynos |
| 12. | 2019-10-04 | 1 | IVg | Savivaldos diena |
| 13. | 2020-02-21 | 1 | IIIg | Šimtadienio šventė |
| 14. | 2019-2020 m. m. | 1 | IIIg-IVg | Karjeros ugdymo diena |
| 15. | 2020-05-22 | 1 | IIIg-IVg | Paskutinio skambučio šventė |

22. **Socialinė-pilietinė veikla** pagrindinio ugdymo programoje yra privaloma.

23. Per mokslo metus šiai veiklai skiriama ne mažiau 10 valandų (pamokų). Gimnazija numato šią veiklą: gimnazijos aplinkos tvarkymas, akcija „Apleistas kapas“, akcija „Darom!“ („Šiaulėnams pagražinti“), veikla kaimų bendruomenėse, organizacijose, pagalba draugui (konsultacijos, pagalba adaptacijos laikotarpiu ir pan.), pagalba bibliotekoje ir kt. Mokinys šią veiklą gali atlikti savarankiškai arba grupėmis.

24. Pradinių klasių mokiniai socialinei veiklai skiria 5 valandas (pamokas). Įgyvendinant vidurinio ugdymo programą, mokiniams siūloma savanoriškai įsitraukti į gimnazijos organizuojamą socialinę ar kitą visuomenei naudingą veiklą.

25. Socialinė-pilietinė veikla fiksuojama elektroniniame dienyne „Socialinė-pilietinė veikla“. Mokiniams rekomenduojama savo socialinės-pilietinės veiklos įrodymus kaupti elektroniniame aplanke ar kita forma.

# V. MOKINIŲ MOKYMOSI KRŪVIO REGULIAVIMAS

26. Mokinių pasiekimai ir pažanga vertinami vadovaujantis pradinio, pagrindinio ir vidurinio programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309, Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK556, Bendraisiais ugdymo planais, Gimnazijos mokinių pažangos ir pasiekimų vertinimo tvarka.

27. Direktoriaus pavaduotojos ugdymui:

27.1. organizuoja ir vykdo mokinių mokymosi krūvio bei mokiniams skiriamų namų darbų stebėseną ir kontrolę, kad namų darbai:

27.1.1. atitiktų mokinio galias;

27.1.2. būtų naudingi grįžtamajai informacijai apie mokinio mokymąsi gauti, tolesniam mokymuisi;

27.1.3. nebūtų užduodami mokinio atostogų metu;

27.1.4. nebūtų skirti dėl įvairių priežasčių neįvykusių pamokų turiniui įgyvendinti;

27.2. organizuoja mokytojų bendradarbiavimą sprendžiant mokinių mokymosi krūvio optimizavimo klausimus;

27.3. užtikrina, kad mokiniams per dieną nebūtų skiriamas daugiau kaip vienas kontrolinis darbas. Apie kontrolinį darbą mokinius būtina informuoti ne vėliau kaip prieš savaitę. Kontroliniai darbai negali būti rašomi po ligos, atostogų, nerekomenduojami po šventinių dienų.

28. Teikiant mokiniui pagalbą ir organizuojant jam trumpalaikes konsultacijas (trumpesnės už pamokos trukmę), jos neįskaitomos į mokinio mokymosi krūvį. Mokinių tėvai (globėjai, rūpintojai) panaudojant elektroninį dienyną ar kitu būdu informuojami apie mokiniui siūlomą suteikti pagalbą ir mokinio daromą pažangą.

# VI. MOKINIŲ PAŽANGOS IR PASIEKIMŲ VERTINIMAS

29. Mokinių pažanga ir pasiekimai vertinami vadovaujantis Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309, Pradinio ugdymo, Pagrindinio ugdymo ir Vidurinio ugdymo bendrosiomis programomis, Radviliškio r. Šiaulėnų Marcelino Šikšnio gimnazijos pažangos ir pasiekimų vertinimo tvarka, patvirtinta 2017 m. rugpjūčio 30 d. direktoriaus įsakymu Nr. 1-17-68 ir kitais teisės aktais, reglamentuojančiais mokinių pasiekimų ir pažangos vertinimą.

30. Vertinant mokinių pažangą ir pasiekimus taikomas formuojamasis (žodžiu ir raštu), diagnostinis (pagal gimnazijos pasirinktą vertinimo formalizavimo būdą) ir apibendrinamasis vertinimas (aprašas).

31. Ugdymo turinys ir 1–8, I–IVg klasių mokinių pažanga fiksuojama elektroniniame dienyne, vadovaujantis Pradinio ugdymo, pagrindinio ugdymo, vidurinio ugdymo ir vidurinio ugdymo mokytojo dienynų sudarymo elektroninio dienyno duomenų pagrindu tvarkos aprašu, patvirtintu Lietuvos Respublikos švietimo ir mokslo ministro 2008 m. liepos 4 d. įsakymu Nr. ISAK-2008 (Lietuvos Respublikos švietimo ir mokslo ministro 2017 m. gegužės 17 d. įsakymo Nr. V-375 redakcija) ir Radviliškio r. Šiaulėnų Marcelino Šikšnio gimnazijos Elektroninio dienyno tvarkymo nuostatais, patvirtintais gimnazijos direktoriaus 2017 m. rugpjūčio 31 d. įsakymu Nr. 1-17-69.

32. Pradinių klasių mokinių pažangos ir pasiekimų vertinimas:

32.1. Pradinių klasių mokinių pažanga ir pasiekimai pažymiais nevertinami. 1–4 klasių mokinių mokymosi pasiekimų apskaitos suvestinės atitinkamose skiltyse įrašomas ugdymo dalykų apibendrintas mokinio pasiekimų lygis („patenkinamas“, „pagrindinis“, „aukštesnysis“). Mokiniui, nepasiekus patenkinamo pasiekimų lygio, įrašoma „nepatenkinamas“;

32.2. dorinio ugdymo pasiekimai įrašomi atitinkamose dienyno skiltyje, nurodoma padaryta arba nepadaryta pažanga: „pp“ arba „np“;

32.3. specialiųjų ugdymosi poreikių turinčių mokinių, ugdomų pagal pradinio ugdymo individualizuotą programą, padaryta arba nepadaryta pažanga fiksuojama atitinkamoje Dienyno skiltyje, įrašant „pp“ arba „np“;

32.4. baigus pradinio ugdymo programą, rengiamas pradinio ugdymo programos baigimo pasiekimų ir pažangos vertinimo aprašas. Jis perduodamas mokyklai, kurioje mokinys mokysis pagal pagrindinio ugdymo programą.

33. Mokinių, besimokančių pagal pagrindinio ir vidurinio ugdymo programas, pasiekimams vertinti taikoma 10 balų vertinimo sistema. Dalykų mokymosi pasiekimai pusmečio pabaigoje įvertinami pažymiu ar įrašu „įskaityta“ („įsk“) arba „neįskaityta“ („neįsk“). Įrašas „atleista“ („atl“) įrašomas, jeigu mokinys yra atleistas pagal gydytojo rekomendaciją ir gimnazijos direktoriaus įsakymą.

33.1. Ugdymo laikotarpio pabaigoje (pusmečio) mokinio ugdymo pasiekimus / rezultatus apibendrina ir fiksuoja jį ugdęs dalyko mokytojas, atsižvelgiant į gautus įvertinimus, susietus su numatytais pasiekimais bendrosiose programose. Vertinimo kriterijai mokinio pasiekimams įvertinti turi būti susieti su bendrosiose programose konkretaus dalyko aprašytais vertinimo aprašais ir žinomi besimokančiajam.

33.2. Jeigu mokinys:

33.2.1. neatliko mokyklos numatytos vertinimo užduoties (kontrolinio darbo ar kt.), mokykla numato laiką, per kurį jis turi atsiskaityti, ir suteikia reikiamą mokymosi pagalbą, iki mokiniui atsiskaitant. Jeigu mokinys ugdymo laikotarpiu per mokyklos numatytą laiką neatsiskaitė ir nepademonstravo pasiekimų, numatytų Pagrindinio ar Vidurinio ugdymo bendrosiose programose, jo pasiekimai prilyginami žemiausiam 10 balų sistemos įvertinimui „labai blogai“;

33.2.2. neatliko mokyklos numatytu laiku vertinimo užduočių (kontrolinių darbų ir kt.) dėl svarbių, mokyklos vadovo pateisintų priežasčių (pavyzdžiui, ligos), ugdymo laikotarpio pabaigoje fiksuojamas įrašas „atleista“. Tokiais atvejais mokiniams, sugrįžusiems į ugdymo procesą, turi būti suteikta reikiama mokymosi pagalba.

34. Specialiųjų poreikių mokinių mokymosi pažangos ir pasiekimų vertinimas:

34.1. Specialiųjų poreikių mokinio, kuris mokosi pagal bendrojo ugdymo programą, mokymosi pažanga ir pasiekimai vertinami pagal bendrosiose programose numatytus reikalavimus.

34.2. mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal bendrojoje programoje numatytus pasiekimus, aptarus su mokiniu, jo tėvais, švietimo pagalbą teikiančiais specialistais, kokiais aspektais bus pritaikomas ugdymo turinys (ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi.

34.3. mokinio, kuris mokosi pagal pagrindinio ugdymo individualizuotą programą, lietuvių kalbos ir literatūros ir matematikos mokymosi pažanga ir pasiekimai vertinami pažymiais, kitų mokomų dalykų – įrašais „įskaityta“ arba „neįskaityta“.

35. Dorinio ugdymo, žmogaus saugos, kūno kultūros specialiosios medicininės fizinio pajėgumo grupės mokinių mokymosi pasiekimai vertinami įrašu „įskaityta“ („įsk“) arba „neįskaityta“ („neįsk“). Įrašas „atleista“ įrašomas, jeigu mokinys atleistas pagal gydytojo rekomendaciją ir gimnazijos direktoriaus įsakymą.

36. Mokinių, kurie mokosi dalykų modulių, pasiekimai vertinami formuojamuoju vertinimo būdu, pusmečio pabaigoje daromas įrašas „įskaityta“ („įsk“) arba „neįskaityta“ (neįsk“); pažymiai, parašyti laikotarpio metu, įskaitomi į atitinkamo dalyko programos pasiekimų įvertinimą.

37. Mokinių pasirenkamųjų dalykų žinios ir gebėjimai vertinami įrašu ,,įskaityta“ („įsk“) arba ,,neįskaityta“ („neįsk“).

38. Mokinio, kuris dalyvauja NMPP, pasiekimų rezultatai neįskaičiuojami į ugdymo laikotarpio (pusmečio) įvertinimą.

39. Tėvai (globėjai, rūpintojai) apie mokinių pasiekimus ir pažangą informuojami vadovaujantis Radviliškio r. Šiaulėnų Marcelino Šikšnio gimnazijos Tėvų informavimo ir pedagoginio tėvų švietimo tvarka, patvirtinta direktoriaus 2014 m. gruodžio 31 d. įsakymu Nr. 1-106.

40. Su mokinių, jų tėvų (globėjų, rūpintojų) prašymais dėl pasiekimų įvertinimo objektyvumo gimnazijos administracija supažindina dalyko mokytoją. Sudaroma komisija iš trijų metodinės grupės narių įvertinimo objektyvumui nustatyti. Komisijos išvados pateikiamos pareiškėjui raštu per savaitę laiko.

# VII. MOKYMOSI PASIEKIMŲ GERINIMAS IR MOKYMOSI PAGALBOS TEIKIMAS

41. Atsakingi gimnazijoje už mokymosi pasiekimų stebėsenos koordinavimą, gerinimą ir mokymosi pagalbos organizavimą yra direktoriaus pavaduotojai ugdymui.

42. Gimnazija, siekdama gerinti mokinių mokymosi pasiekimus:

42.1. diegia aukštus mokymosi lūkesčius kiekvienam mokiniui (tarp jų ir žemus pasiekimus turintiems mokiniams), ugdo sąmoningą ir atsakingą požiūrį į mokymąsi;

42.2. ugdo mokinių pasididžiavimo savo gimnazija, mokymusi jausmus;

42.3. ugdo atkaklumą mokantis;

42.4. nuolat aptaria mokinių pasiekimų gerinimo klausimus gimnazijos bendruomenėje;

42.5. nuolat stebi ugdymosi procesą, laiku nustato, kokios reikia pagalbos ir teikia ją mokiniams, ypatingai iš šeimų, kuriose nepalanki socialinė, ekonominė ir kultūrinė aplinka.

42.6. kartu su mokiniu, mokinio tėvais (globėjais, rūpintojais) vaiko gerovės komisija sprendžia mokinių vėlavimo į pamokas ir jų nelankymo priežastis.

43. Apie atsiradusius mokymosi sunkumus informuojami gimnazijos vadovai ir specialistai dėl mokymosi pagalbos suteikimo. Vadovaujamasi gimnazijos mokinių Pasiekimų gerinimo sistema, atsižvelgiama į nacionalinių ir tarptautinių mokinių pasiekimų tyrimų duomenis.

44. Gimnazija užtikrina sisteminę mokymosi pagalbą, kuri apima žemų pasiekimų prevenciją (iš anksto numatant galimus probleminius atvejus ir stengiantis jų išvengti), intervenciją (sprendžiant iškilusias problemas) ir žemų pasiekimų kompensacines priemones (suteikiant tai, ko mokiniai negali gauti namuose ir pan.).

45. Mokymosi pagalbą mokiniui pirmiausia suteikia jį mokantis mokytojas, pritaikydamas tinkamas mokymo(si) užduotis, metodikas ir kt. Mokymosi pagalba turi atitikti mokinio mokymosi galias.

46. Mokymosi pagalba teikiama:

46.1. skiriant trumpalaikes konsultacijas (individualias ar grupines) 1–4, 5–10, I–IVg klasėse;

46.2. skiriant ilgalaikes konsultacijas (individualias ar grupines):

46.2.1. lietuvių kalbos 1–4, 5–7, I–IIg klasėse; Šaukoto skyriuje 1–4 ir 7–8 klasėse;

46.2.2. matematikos 1–4 ir 5, 8, I–IIg klasėse;

46.2.3. rusų kalbos 6–8, I–IIg klasėse; Šaukoto skyriuje 7–8 klasėse.

46.3. skiriant neatlygintinas konsultacijas 1–4, 5–10, I–IVg klasių mokiniams;

46.4. organizuojant pačių mokinių pagalbą kitiems mokiniams.

47. Trumpalaikių konsultacijų trukmę nustato gimnazija pagal mokymosi pagalbos poreikį.

48. Mokymosi pagalbai teikti panaudojamos pamokos, skirtos mokinio ugdymo poreikiams tenkinti, mokymosi pagalbai teikti.

# VIII. NEFORMALIOJO VAIKŲ ŠVIETIMO ORGANIZAVIMAS GIMNAZIJOJE

49. Neformaliojo švietimo veiklos tikslas – ugdyti kompetencijas, teikiančias galimybių asmeniui tapti aktyviu visuomenės nariu, padėti tenkinti pažinimo ir saviraiškos poreikius.

50. Neformaliojo švietimo uždaviniai:

50.1. ugdyti ir plėtoti vaikų kompetencijas per saviraiškos poreikio tenkinimą;

50.2. spręsti socialinės integracijos problemas: mažiau galimybių turinčių (esančių iš kultūriškai, geografiškai, socialiai ir ekonomiškai nepalankios aplinkos ar turinčių specialiųjų poreikių) ir gabių vaikų įtraukimas, socialinių problemų sprendimas;

50.3. į neformaliojo švietimo veiklą įtraukti ne mažiau kaip 75 procentų mokinių (praėjusiais mokslo metais buvo įtraukta 89 procentai mokinių: gimnazijoje 67%, Šaukoto skyriuje 100%, Tyrulių skyriuje 100%).

51. Neformaliojo švietimo veiklą mokiniai renkasi laisvai. Gimnazijoje ji įgyvendinama organizuojant būrelių veiklą.

52. Neformaliojo vaikų švietimo grupės dydis 8–30 mokinių, Šaukoto skyriuje 5–30 mokinių.

53. Gimnazijos neformaliojo švietimo pagrindinės kryptys: meninė, sportinė, technologinis ugdymas.

54. Neformaliojo vaikų švietimo veikla, skirta meninę, sporto ar kitą veiklą pasirinkusių mokinių asmeninėms, socialinėms, edukacinėms, profesinėms kompetencijoms ugdyti:

| **Būrelis** | **Klasės** | **Valandos** |
| --- | --- | --- |
| Būrelis „Mažieji girinukai“ | 1–4 | 1 |
| Būrelis „Sportiniai žaidimai“ | 1–4 | 2 |
| Darbščiųjų rankų būrelis | 1–4 | 2 |
| Būrelis „Smuiko raktelis“ | 1–4 | 1 |
| Šokių būrelis | 1–4 | 2 |
| Etnokultūros būrelis | 1–IVg | 1 |
| Rankdarbių būrelis | 5–8 | 2 |
| Būrelis „Sportiniai žaidimai“ | 5–8, Ig–IIg | 2 |
| Krepšinio būrelis | 7–IVg | 2 |
| Būrelis „Jaunieji dviratininkai“ | 5–6 | 1 |
| „Sveikatiados“ būrelis | 5–8, I–IIg | 1 |
| Būrelis „Jaunieji ekologai“ | 5-8 | 1 |
| Būrelis „Jaunieji samariečiai“ | Ig–IVg | 1 |
| Būrelis „Kito link“ | 5–8, | 1 |
| Instrumentinė grupė | 7–8, Ig–IVg | 2 |
| Vokalinė grupė | 5–8, Ig–IVg | 2 |
| ,,Nedzin“ klubas | 8, Ig–IVg | 2 |

**Šaukoto skyrius**

|  |  |  |
| --- | --- | --- |
| **Būrelis** | **Klasės** | **Valandos** |
| Klubas „Pabiručiai“ | 1–2 | 1 |
| Klubas „Super“ | 3–4 | 1 |
| Dainavimo būrelis | 5–8 | 2 |
| Jaunųjų matematikų būrelis | 5–6 | 1 |
| Būrelis „Sportiniai žaidimai“ | 5–8 | 1 |
| Jaunųjų literatų būrelis | 5–8 | 1 |

55. Gimnazijos neformalusis švietimas koncertine, kūrybine, projektine veikla nuolat pristatomas gimnazijos bendruomenei ir miestelių visuomenei.

# IX. UGDYMO TURINIO INTEGRAVIMAS

56. Į gimnazijos ugdymo turinį integruojamos šios programos:

56.1. Žmogaus saugos bendroji programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159:

56.1.1. 1–4 klasėse į pasaulio pažinimą, dailę ir technologijas, fizinį ugdymą, klasės valandėles.

56.1.2. IIIg klasėje į etiką, lietuvių kalbą ir literatūrą, matematiką, fiziką, biologiją, chemiją, istoriją, geografiją ir fizinį ugdymą.

56.2. Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941: 1–4, 5–8, I–IV gimnazinėse klasėse į visų dalykų (1-4 klasėse išskyrus matematiką) programų turinį ir neformalųjį švietimą.

56.3. Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72: 1–8 ir I–IVg klasėse į visų dalykų programas, neformalųjį švietimą bei klasių valandėles.

56.4. Etninės kultūros bendroji programa:

56.4.1. Vidurinio ugdymo etninės kultūros bendroji programa, patvirtinta Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651: III–IVg klasėse į etiką, tikybą, lietuvių kalbą ir literatūrą, istoriją, geografiją, muziką ir neformalųjį švietimą.

56.4.2. Pagrindinio ugdymo etninės kultūros bendroji programa, patvirtinta Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651: 5–10, I–IIg klasėse į etiką, tikybą, lietuvių kalbą ir literatūrą, istoriją, pilietiškumo pagrindus, geografiją, dailę, muziką ir neformalųjį švietimą.

56.4.3. 1–4 klasėse integruojama į neformalųjį švietimą.

56.5. Alkoholio, tabako ir kitų psichiką veikiančių medžiagų vartojimo prevencijos programa, patvirtinta Lietuvos Respublikos švietimo ir mokslo ministro 2006 m. kovo 17 d. įsakymu Nr. ISAK-494:

56.5.1. 1–4 klasėse į etiką, tikybą, pasaulio pažinimą, dailę ir technologijas, muziką, fizinį ugdymą, klasių valandėles;

56.5.2. 5–8, I–IVg klasėse į visų dalykų programų turinį ir klasių valandėles.

56.6. Socialinio emocinio ugdymo programa Lions Quest „Laikas kartu“ 1–4 klasėse integruojama į klasės valandėles.

56.7. Prevencinė programa „Gyvai“ 6 klasėje integruojama į klasės valandėles.

57. Integruojamųjų dalykų turinys numatomas rengiamuose trumpalaikiuose ar ilgalaikiuose dalykų planuose. Apskaitai užtikrinti elektroniniame dienyne integruojama tema nurodoma dalykui skirtame apskaitos puslapyje.

# X. DALYKŲ MOKYMO INTENSYVINIMAS

58. Dalykų mokymo intensyvinimas. Įgyvendinant Vidurinio ugdymo programą, intensyvinamas informacinių technologijų bendrojo kurso mokymas ir IIIg klasėje baigiama dalyko programa.

59. Žmogaus saugos programos turinys, skirtas I–IIg klasėms, intensyvinamas ir įgyvendinamas IIg klasėje.

# XI. UGDYMO DIFERENCIJAVIMAS

60. Diferencijavimas taikomas:

60.1. mokiniui individualiai;

60.2. mokinių grupei pasiekimų skirtumams mažinti, gabumams plėtoti

61. Siekiant pritaikyti ugdymo turinį skirtingų poreikių mokiniams, pritaikant mokymosi uždavinius ir užduotis, ugdymo turinį ir metodus, mokymo(si) priemones, tempą ir skiriamą laiką, diferencijavimas vykdomas panaudojant pamokas, skirtas mokinių ugdymosi poreikiams tenkinti, mokymosi pagalbai teikti.

62. Mokiniai dalijami į grupes, sudarant sąlygas kiekvienam mokiniui pasiekti bendrojoje programoje numatytą patenkinamą lygį, išlyginti spragas ir patirti sėkmę:

62.1. per vieną lietuvių kalbos pamoką 6, 7, 8, Ig, IIg klasėse;

62.2. per vieną matematikos pamoką 6, 7, 8, Ig, IIg klasėse.

63. Moduliai pagrindinio ugdymo programoje:

63.1. lietuvių kalbos Ig klasėje;

63.2. matematikos Ig ir IIg klasėse;

63.3. biologijos IIg klasėje;

63.4. istorijos IIg klasėje;

63.5. geografijos IIg klasėje.

64. Moduliai vidurinio ugdymo programoje, pasirinkusiems dalyko išplėstinį kursą:

64.1. IIIg klasėje matematikos modulis „Logikos įvadas“;

64.2. IVg klasėje lietuvių kalbos modulis „Pasirengimas rašiniui“.

# XII. MOKINIO INDIVIDUALAUS UGDYMO PLANO SUDARYMAS

65. Kiekvienas mokinys, kuris mokosi pagal vidurinio ugdymo programą, pasirengia individualų ugdymo planą dvejiems metams. Plane nurodomi pasirinkti dalykai, dalykų kursai, moduliai, kiek pamokų skiriama pasirinktų dalykų pasiekimams pasiekti. Mokinys individualų ugdymo planą suderina su gimnazijos galimybėmis. Mokinio individualaus ugdymo plano formą mokiniui siūlo gimnazija (Priedas Nr.1).

66. Mokiniui, kuris mokosi pagal pagrindinio ugdymo programą ir kurio pasiekimai žemi, gali būti sudaromas individualus ugdymo planas, kuris sudarytų galimybes stebėti mokinio pažangą. Susitariama dėl individualaus mokinio ugdymo plano sudarymo laikotarpio ir formos.

67. Mokinio individualiame ugdymo plane nurodomas dalykas, dėl kurio kyla mokymosi sunkumų, jų priežastys, numatomi uždaviniai, kaip bus šalinami iškilę mokymosi sunkumai. Mokinio individualiame ugdymo plane apibrėžiami sėkmės kriterijai, numatomas mokinio ir mokinio tėvų (globėjų, rūpintojų) indėlis į mokymąsi, numatoma reikiama mokymosi pagalba.

68. Mokinių individualūs ugdymo planai nuolat peržiūrimi. Už šią veiklą gimnazijoje atsakingos direktoriaus pavaduotojos ugdymui.

69. Mokinio individualus ugdymo planas rengiamas ir įgyvendinamas bendradarbiaujant mokytojams, mokiniams, mokinių tėvams (globėjams, rūpintojams) ir direktoriaus pavaduotojai ugdymui, specialiajai pedagogei, logopedei, socialinei pedagogei.

# XIII. GIMNAZIJOS IR MOKINIŲ TĖVŲ (GLOBĖJŲ, RŪPINTOJŲ) BENDRADARBIAVIMAS

70. Gimnazija:

70.1. organizuoja mokytojų ir tėvų (globėjų, rūpintojų) bendradarbiavimą, siekiant kiekvieno mokinio mokymosi pažangos, puoselėjant jo sveikatą, socialumą ir brandą. Gimnazijoje vyksta ne mažiau kaip 3 tėvų (globėjų, rūpintojų) susitikimai su mokytojais: atvirų durų diena, 1–2 klasės tėvų susirinkimai, visuotinis tėvų susirinkimas;

70.2. užtikrina, kad tėvai ir gimnazija keistųsi abipusei reikalinga informacija;

70.3. sudaro tėvams (globėjams, rūpintojams) sąlygas dalyvauti mokyklos gyvenime, savanoriauti, kartu su mokytojais ir mokiniais spręsti mokymosi, pasiekimų gerinimo, elgesio, turiningo laisvalaikio, sveikos gyvensenos ir kitus klausimus;

70.4. užtikrina, kad tėvai (globėjai, rūpintojai) galėtų išsakyti lūkesčius ir pasiūlymus mokyklos veiklai tobulinti.

71. Parengtą ugdymo plano projektą svarsto ir jam pritaria gimnazijos taryba, kurioje yra 3 mokinių tėvų atstovai.

72. Gimnazija konsultuoja ir skatina mokinių tėvus:

72.1. sukurti mokiniams tinkamą edukacinę aplinką namuose;

72.2. savo pagrįstais lūkesčiais motyvuoti vaiką mokytis;

72.3. padėti vaikams mokytis namuose;

72.4. palaikyti ir stiprinti dvasinius ryšius su vaiku, jį ramiai išklausyti, patarti, padėti, domėtis vaiko veiklomis mokykloje ir už jos ribų;

72.5. sudaryti galimybes vaikams dalyvauti neformaliojo švietimo veiklose.

73. Bendradarbiavimas su mokinių tėvais ir jų informavimas apie gimnazijoje organizuojamą ugdymo procesą, mokymosi pasiekimus ir mokymo(si) pagalbos teikimą vyksta pagal Radviliškio r. Šiaulėnų Marcelino Šikšnio gimnazijos Tėvų informavimo ir pedagoginio švietimo tvarką, patvirtintą 2014 m. gruodžio 31 d. direktoriaus įsakymu Nr. 1-106).

# XIV. ADAPTACINIS LAIKOTARPIS

74. Pradedančiam mokytis pagal pagrindinio ugdymo programą mokiniui (5 klasė) gimnazija skiria adaptacinį trijų mėnesių laikotarpį. Dalį ugdymo proceso mokslo metų pradžioje siūloma organizuoti ne pamokų forma. Adaptaciniu laikotarpiu (rugsėjo mėnesį) mokiniams pažymiai nerašomi. Pasiekimai fiksuojami aprašomuoju būdu. Spalio ir lapkričio mėnesiais taikoma dalinė adaptacija, t.y. mokiniams nerašomi nepatenkinami pažymiai.

75. Gimnazija skiria adaptacinį laikotarpį ir į kitas klases (1–4, 6–10, I–IVg) mokytis naujai atvykusiems mokiniams**.** Pirmą mėnesį naujai atvykusiems mokiniams nerašomi nepatenkinami įvertinimai.(Mokinių pasiekimų ir pažangos vertinimo tvarka, 2017-08-30, įsakymas Nr. 1-16-60).

# XV. UGDYMO KARJERAI ORGANIZAVIMAS

76. Ugdymas karjerai integruojamas į dalykų ugdymo programas ir klasių valandėles;

77. Už ugdymo karjerai veiklos organizavimą gimnazijoje atsakinga karjeros koordinatorė ir Ugdymo karjerai koordinavimo grupė, klasių auklėtojai, dalykų mokytojai.

# XVI. LAIKINŲJŲ MOKYMOSI GRUPIŲ SUDARYMAS, KLASIŲ DALIJIMAS

78. Laikinosios grupės dydis 5–30 mokinių.

79. Gimnazijos ugdymo turiniui įgyvendinti klasė į grupes dalijama arba sudaromos laikinosios grupės dalykams mokyti:

79.1. doriniam ugdymui, kai tos pačios klasės mokiniai yra pasirinkę tikybą ir etiką: 1,3-4, 5–8, I–IVg klasėse;

79.2. užsienio kalbai (anglų): 5, 7, 8, Ig, IIg klasėse;

79.3. užsienio kalbai (rusų): 5, 7, 8, Ig, IIg klasėse;

79.4. informacinėms technologijoms: 5, 7, 8, Ig, IIg klasėse;

79.5. technologijoms: 5, 6, 7, 8, Ig, IIg klasėse;

79.6. Jungiamos gretimų klasių grupės:

79.7. doriniam (etikos) ugdymui IIIg ir IVg klasėse;

79.8. doriniam (tikybos) ugdymui IIIg ir IVg klasėse.

80. Mokymosi pagalbai teikti (konsultacijoms), panaudojamos mokinio ugdymo poreikiams tenkinti ir pasiekimams gerinti skirtos pamokos.

# III SKYRIUS

# PRADINIO UGDYMO PROGRAMOS ĮGYVENDINIMAS IR ATSKIRŲ DALYKŲ UGDYMO ORGANIZAVIMAS

81. Ugdymo dalykams ir neformaliojo švietimo programoms skiriamų pamokų skaičius per savaitę Bendrajai programai įgyvendinti mokant grupinio mokymosi forma kasdieniu mokymo proceso organizavimo būdu:

| **Klasė**  **Dalykas** | **1** | **2** | **3** | **4** |
| --- | --- | --- | --- | --- |
| Dorinis ugdymas  Dorinis ugdymas (tikyba)  Dorinis ugdymas (etika) | 1  1 | -  1 | 1  1 | 1  - |
| Lietuvių kalba | 8 | 7 | 7 | 7 |
| Pasaulio pažinimas | 2 | 2 | 2 | 2 |
| Užsienio kalba (anglų) | - | 2 | 2 | 2 |
| Matematika | 4 | 5 | 4 | 4 |
| Dailė ir technologijos | 2 | 2 | 2 | 2 |
| Muzika | 2 | 2 | 2 | 2 |
| Fizinis ugdymas  Šokis | 3  - | 2  1 | 3  - | 2  1 |
| Privalomų ugdymo valandų  skaičius mokiniui | 22 | 24 | 23 | 23 |
| Valandos, skiriamos mokinių ugdymo (si) poreikiams tenkinti \* | 1\*  (konsultacijos mokymosi sunkumų turintiems mokiniams  lietuvių k. 0,5 val. matematika 0,5 val.) | 1\*  (konsultacijos mokymosi sunkumų turintiems mokiniams  lietuvių k. 0,5 val. matematika 0,5 val.) | 1\*  (konsultacijos mokymosi sunkumų turintiems mokiniams  lietuvių k. 0,5 val. matematika 0,5 val.) | 2\*  (konsultacijos mokymosi sunkumų turintiems mokiniams  lietuvių k. 1 val. matematika 1 val.) |
| Neformalusis vaikų švietimas | 8 | | | |

**Šaukoto skyrius**

Įgyvendinant pradinio ugdymo programą, jungiamos 1–2 ir 3–4 klasės.

| **Klasė**  **Dalykas** | **1** | **1/2** | **2** | **3** | **3/4** | **4** |
| --- | --- | --- | --- | --- | --- | --- |
| **Dorinis ugdymas.** Tikyba | - | 1 | - | - | 1 | - |
| Lietuvių kalba | 3 | 5 | 2 | 2 | 5 | 2 |
| Užsienio kalba (anglų) | - | - | 2 | 1 | 1 | 1 |
| Matematika | 1 | 3 | 2 | 2 | 2 | 2 |
| Pasaulio pažinimas | - | 2 | - | - | 2 | - |
| Dailė ir technologijos | - | 2 | - | - | 2 | - |
| Muzika | - | 2 | - | - | 2 | - |
| Fizinis ugdymas  Šokis | -  - | 3  - | -  - | -  - | 2  1 | -  - |
| Privalomų ugdymo valandų  skaičius mokiniui | 22 |  | 24 | 23 | **-** | 23 |
| Pamokų skaičius klasėse | 4 | 18 | 6 | 5 | 18 | 5 |
| Valandos, skiriamos mokinių ugdymo (si) poreikiams tenkinti \* |  | 1\*  (konsultacijos mokymosi sunkumų turintiems mokiniams  lietuvių k. 1 val.) |  |  | 1\*  (konsultacijos mokymosi sunkumų turintiems mokiniams  lietuvių k. 1 val.) |  |
| Neformalusis vaikų švietimas |  | 1 |  |  | 1 |  |
| Skiriamas valandų skaičius klasių komplektui |  | 30 |  |  | 30 |  |

82. Ugdymo sričių / ugdymo dalykų programų įgyvendinimas:

82.1. Dorinis ugdymas:

82.1.1. tėvai (globėjai) parenka mokiniui vieną iš dorinio ugdymo dalykų: etiką arba tikybą;

82.1.2. dorinio ugdymo dalyką mokiniui galima keisti kiekvienais mokslo metais pagal tėvų (globėjų) parašytą prašymą.

82.2. Kalbinis ugdymas. Pirmosios užsienio kalbos (anglų) mokoma antraisiais–ketvirtaisiais pradinio ugdymo programos metais.

82.3. Socialinis ir gamtamokslinis ugdymas:

82.3.1. gamtamoksliniams gebėjimams ugdytis skiriama 1/2 pasaulio pažinimo dalykui skirto ugdymo laiko. Dalis (1/4) dalykui skirto laiko skiriama organizuoti ugdymą tyrinėjimams palankioje aplinkoje, natūralioje gamtinėje aplinkoje (parke, miške, prie vandens telkinio ar pan.), laboratorijoje;

82.3.2. socialiniams gebėjimams ugdytis dalis (1/4) pasaulio pažinimo dalyko laiko skiriama ugdymo procesą organizuojant socialinės, kultūrinės aplinkos pažinimui palankioje aplinkoje (lankantis visuomeninėse, bendruomenių, kultūros institucijose ir pan.).

82.4. Matematinis ugdymas. Organizuojant matematinį ugdymą vadovaujamasi Bendrosios programos matematikos dalyko programa ir nacionalinių ir tarptautinių mokinių pasiekimų tyrimų rekomendacijomis, pagal galimybes naudojamos informacinės komunikacinės technologijos, skaitmeninės mokomosios priemonės.

82.5. Fizinis ugdymas:

82.5.1. 2 ir 4 klasėse kūno kultūrai skirtos 2 ugdymo valandos per savaitę, tačiau šių klasių mokiniams sudarytos sąlygos lankyti sporto būrelius gimnazijoje;

82.5.2. specialiosios medicininės fizinio pajėgumo grupės mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;

82.5.3. 3 klasių mokiniai I pusmetį tęs plaukymo programos įgyvendinimą. Nuo II pusmečio plaukti mokysis 2 klasių mokiniai. Užsiėmimai mokiniams vyks Radviliškio plaukimo baseine.

82.6. Meninis ugdymas (dailė ir technologijos, muzika, šokis):

82.6.1. technologiniam ugdymui skiriama ne mažiau kaip 1/3 dalykui skiriamo laiko;

82.6.2. 2 ir 4 klasėse ir Šaukoto skyriaus 3-4 klasėse įgyvendinama šokio programa skiriant vieną ugdymo valandą iš kūno kultūros dalykui skiriamų ugdymo valandų per savaitę.

# IV SKYRIUS

# PAGRINDINIO UGDYMO PROGRAMOS ĮGYVENDINIMAS IR ATSKIRŲ DALYKŲ UGDYMO ORGANIZAVIMAS

83. Pagrindinio ugdymo dalykams ir neformaliojo švietimo programoms skiriamų pamokų skaičius per savaitę grupine mokymosi forma kasdieniu mokymo proceso organizavimo būdu:

| **Klasė**  **Dalykas** | **5** | **6** | **7** | **8** | **Ig** | **IIg** |
| --- | --- | --- | --- | --- | --- | --- |
| **Dorinis ugdymas**  Dorinis ugdymas (tikyba)  Dorinis ugdymas (etika) | 1  1 | 1  1 | 1  1 | 1  1 | 1  1 | 1  1 |
| **Kalbos**  Lietuvių kalba ir literatūra  Užsienio kalba (anglų) (1-oji)  Užsienio kalba (rusų) (2-oji)  Lietuvių kalbos ir literatūros modulis | 5  3/3  2/2  - | 5+1\*  3  2  - | 5+1\*  3/3  2/2  - | 5+1\*  3/3  2/2  - | 4+1\*  3/3  2/2  0,5\* | 5+1\*  3/3  2/2  - |
| **Matematika ir informacinės technologijos**  Matematika  Matematikos modulis  Informacinės technologijos | 4  -  1/1 | 4+1\*  -  1 | 4+1\*  -  0,5/0,5 | 4+1\*  -  0,5/0,5 | 3+1\*  0,5\*  1/1 | 4+1\*  0,5\*  1/1 |
| **Gamtamokslinis ugdymas**  Gamta ir žmogus  Biologija  Fizika  Chemija  Biologijos modulis | 2  -  -  -  - | 2  -  -  -  - | -  2  1  -  - | -  1  2  2  - | -  2  2  2  - | -  1  2  2  0,5\* |
| **Socialinis ugdymas**  Istorija  Pilietiškumo pagrindai  Geografija  Ekonomika ir verslumas  Geografijos modulis  Istorijos modulis  Socialinė-pilietinė veikla\*\* | 2  -  -  -  -  -  10\*\* | 2  -  2  -  -  -  10\*\* | 2  -  2  -  -  -  10\*\* | 2  -  2  -  -  -  10\*\* | 2  1  2  1  -  -  10\*\* | 2  1  1  -  0,5\*  0,5\*  10\*\* |
| **Meninis ugdymas**  Dailė  Muzika | 1  1 | 1  1 | 1  1 | 1  1 | 1  1 | 1  1 |
| **Technologijos, kūno kultūra, žmogaus sauga**  Technologijos  Fizinis ugdymas  **Žmogaus sauga** | 2/2  3  1 | 2/2  3  - | 2/2  2  0,5 | 1/1  2  0,5 | 1 /1  2  - | 1,5/1,5  2  0,5 |
| Minimalus pamokų skaičius mokiniui per savaitę | 26 | 29 | 29 | 30 | 31 | 31 |
| Pamokų, skirtų mokinio ugdymo poreikiams tenkinti, mokymosi pagalbai teikti skaičius per savaitę\* | 3\* | 3\* | 3\* | 3\* | 7\* | 7\* |
| \* Pamokų, skirtų mokinio ugdymo poreikiams tenkinti, mokymosi pagalbai teikti (konsultacijoms darbui su gabiais ir mokymosi sunkumų turinčiais mokiniais) panaudojimas | Valandos, skirtos konsultaci-joms:  0,5\* val. matematikos  0,5\* val.  lietuvių k. | Valandos, skirtos konsultaci-joms:  0,5\* val. lietuvių k.  0,5\* val.  rusų k. | Valandos, skirtos konsultaci-joms:  0,5\* val. lietuvių k.  0,5\* val.  rusų k. | Valandos, skirtos konsultaci-joms:  0,5\* val. matematikos  0,5\* val.  rusų k. | Valandos, skirtos konsultaci-joms:  0,5\* val. lietuvių k.  0,5\* val. matematikos  0,5\* val.  rusų k.  2,5\* val. įvairių dalykų | Valandos, skirtos konsultaci-joms:  0,5\* val. lietuvių k.  0,5\* val. matematikos  1\* val.  rusų k.  1\* val. įvairių dalykų |
| Pažintinė ir kultūrinė veikla | Integruojama į ugdymo turinį | | | | | |
| **Neformalusis vaikų švietimas** | **2** | **1** | **2** | **2** | **2,5** | **2,5** |

Pastaba. 6–8, I–IIg klasėse dalykų, kuriems yra pridėta 1 pamoka, skirta mokinio ugdymo poreikiams tenkinti, ugdomoji veikla organizuojama taip: (pvz., 4+1\*) 3 pamokos vyksta visai klasei, o po vieną pamoką skiriama padalijus klasę į 2 grupes darbui diferencijuoti. Mokiniui pamokų skaičius nedidėja.

\*\* valandų (pamokų) skaičius per metus.

**Šaukoto skyrius**

Įgyvendinant pagrindinio ugdymo programą, jungiamos 5–6 ir 7–8 klasės.

| **Klasė**  **Dalykas** | **5** | **5/6** | **6** | **7** | **7/8** | **8** |
| --- | --- | --- | --- | --- | --- | --- |
| **Dorinis ugdymas**  Dorinis ugdymas (tikyba) | - | 1 | - | - | 1 | - |
| **Kalbos**  Lietuvių kalba ir literatūra  Užsienio kalba (anglų) (1-oji)  Užsienio kalba (rusų) (2-oji) | 1  -  - | 4  3  2 | 1  -  - | 1  1  - | 4  2  2 | 1  1  - |
| **Matematika ir informacinės technologijos**  Matematika  Informacinės technologijos | 1  1 | 3  - | 1  1 | 1  0,5 | 3  - | 1  0,5 |
| **Gamtamokslinis ugdymas**  Gamta ir žmogus  Biologija  Fizika  Chemija | -  -  -  - | 2  -  -  - | -  -  -  - | -  1  -  - | -  1  1  - | -  -  1  2 |
| **Socialinis ugdymas**  Istorija  Geografija  Socialinė-pilietinė veikla\*\* | -  -  - | 2  -  10\*\* | -  2  - | -  -  - | 2  2  10\*\* | -  -  - |
| **Meninis ugdymas**  Dailė  Muzika | -  - | 1  1 | -  - | -  - | 1  1 | -  - |
| **Technologijos, kūno kultūra, žmogaus sauga**  Technologijos  Fizinis ugdymas  Kūno kultūros modulisŽmogaus sauga | -  -  -  - | 2  3  0,5  0,5 | -  -  -  - | 1  -  -  - | 1  2  0,5  0,5 | -  -  -  - |
| Minimalus pamokų skaičius mokiniui per savaitę | 26 | - | 29 | 29 | - | 30 |
| Pamokų skaičius klasėse | 3 | 25 | 5 | 5,5 | 24 | 6,5 |
| Skiriamas pamokų skaičius | - | 33 | - | - | 36 | - |
| Pamokų, skirtų mokinio ugdymo poreikiams tenkinti, mokymosi pagalbai teikti skaičius per savaitę**\*** |  |  |  |  | 1\* |  |
| **\*** Pamokų mokinio ugdymo poreikiams tenkinti, mokymosi pagalbai teikti (konsultacijoms darbui su gabiais ir mokymosi sunkumų turinčiais mokiniais) panaudojimas |  |  |  |  | Valandos, skirtos konsultacijoms:  0,5\* val.  rusų k.  0,5\* val. matematikos |  |
| Pažintinė ir kultūrinė veikla |  |  |  |  |  |  |
| **Neformalusis vaikų švietimas** | - | **2** | **-** | **-** | **3** | **-** |

\*\* valandų (pamokų) skaičius per metus.

84.Dorinis ugdymas. Dorinio ugdymo dalyką (tikybos ar etikos) mokiniui iki 14 metų parenka tėvai (globėjai), o nuo 14 metų mokinys savarankiškai renkasi pats. Siekiant užtikrinti mokymosi tęstinumą ir nuoseklumą, etiką arba tikybą rekomenduojama rinktis dvejiems metams (5–6, 7–8, I–IIg klasėms).

85. Lietuvių kalba ir literatūra. Mokiniams, kurie nepasiekia lietuvių kalbos pagrindinio ugdymo bendrojoje programoje numatyto patenkinamo lygio, sudarytos sąlygos išlyginti mokymosi spragas (skiriamos trumpalaikės ir ilgalaikės konsultacijos).

86. Užsienio kalbos.

86.1. Pirmosios užsienio kalbos (anglų) mokymas tęsiamas 5 klasėje ir jos mokomasi iki pagrindinio ugdymo programos pabaigos.

86.2. Pirmosios užsienio kalbos (anglų) bendroji programa 5–6 klasėse orientuota į A2, o 7–8, Ig–IIg klasėse – į B1 kalbos mokėjimo lygį pagal Bendruosius Europos kalbų metmenis.

86.3. Antrosios užsienio (rusų) kalbos pradedama mokyti nuo 5 klasės.

86.4. Antrosios užsienio kalbos bendroji programa 5–6 klasėse orientuota į A1, o 7–8, Ig–IIg klasėse – į A2 kalbos mokėjimo lygį pagal Bendruosius Europos kalbų metmenis.

86.5. Užsienio kalbos siekiamas mokymosi lygis nurodomas elektroniniame dienyne.

86.6. IIg klasėje organizuojami užsienio kalbų (anglų, rusų) pasiekimų patikrinimai naudojantis centralizuotai parengtais kalbos mokėjimo lygio nustatymo testais (pateikiamais per duomenų perdavimo sistemą „KELTAS“).

87. Matematika. Organizuojant matematikos mokymąsi:

87.1. vadovaujamasi nacionalinių ir tarptautinių pasiekimų tyrimų rekomendacijomis;

87.2. NEC parengtomis matematinio raštingumo užduotimis;

87.3. standartizuotų testų rezultatais;

87.4. naudojamos informacinės komunikacinės technologijos, skaitmeninės mokomosios priemonės („GeoGebra“);

87.5. gabių mokinių ugdymui naudojamos nacionalinių olimpiadų, konkurso „Kengūra“ užduotys ir kt.;

87.6. teikiama pagalba mokiniams, kurių pasiekimai žemi (konsultacijos).

88. Informacinės technologijos.

88.1. Informacinių technologijų programa pradedama įgyvendinti 5 klasėje. 5–6 klasėms skiriama 70 pamokų.

88.2. 7–8 klasėse skiriamos 35 dalyko pamokos.

88.3. I–IIg klasių informacinių technologijų kursą sudaro privalomoji dalis ir vienas iš pasirenkamųjų modulių: programavimo pradmenų arba tinklalapių kūrimo pradmenų. Modulį renkasi mokinys.

89. Socialiniai mokslai.

89.1. Pagal pagrindinio ugdymo programos antrąją dalį mokomasi pilietiškumo pagrindų. Šiai programai skiriama 70 pamokų, jos organizuojamos I–IIg klasėse.

89.2. Per socialinių mokslų pamokas mokymasis grindžiamas tiriamojo pobūdžio metodais, diskusijomis, bendradarbiavimu, savarankiškai atliekamu darbu ir informacinėmis komunikacinėmis technologijomis.

89.3. Dalis istorijos ir geografijos pamokų organizuojamos netradicinėse aplinkose (muziejuose, lankytinose istorinėse vietose, vietos savivaldos institucijose), naudojamasi virtualiosiomis mokymosi aplinkomis.

89.4. Gimnazijos I–II klasių mokinių projektinio darbo (tyrimo, kūrybinių darbų, socialinės veiklos) gebėjimams ugdyti galima skirti 20–30 procentų dalykui skirtų pamokų laiko per mokslo metus.

89.5. Į istorijos, geografijos, pilietiškumo ugdymo pagrindų dalykų turinį integruojama: Lietuvos ir pasaulio realijos, kurios turi būti nuolat ir sistemingai atskleidžiamos ir aptariamos su mokiniais, nacionalinio saugumo ir gynybos pagrindų temos, tokios kaip: nacionalinio saugumo samprata ir sistema Lietuvos Respublikoje; rizikos veiksnių, grėsmių ir pavojų analizė; Lietuvos gynybos politika; informaciniai ir kibernetiniai karai: tikslai, metodai, instrumentai; Lietuvos Respublikos nacionalinio saugumo pagrindų įstatymas ir kiti įgyvendinamieji gynybos ir kovos su korupcija sričių teisės aktai, ir kitos panašios temos.

90. Gamtos mokslai.

90.1. Organizuojant gamtos mokslų dalykų mokymą vadovaujamasi nacionalinių ir tarptautinių tyrimų rekomendacijomis ir standartizuotų testų rezultatais.

90.2. Mokymasis grindžiamas tiriamojo pobūdžio metodais, dialogais, diskusijomis, mokymusi bendradarbiaujant, savarankiškai atliekamu darbu ir panaudojant informacines komunikacines technologijas.

90.3. Atliekant gamtamokslinius tyrimus naudojamasi turimomis mokyklinėmis priemonėmis, taip pat lengvai buityje ir gamtoje randamomis ir (ar) pasigaminamomis priemonėmis, edukacinėmis erdvėmis.

90.4. Eksperimentiniams ir praktiniams įgūdžiams ugdyti skiriama ne mažiau kaip 30 procentų dalykui skirtų pamokų per mokslo metus.

91. Meninis ugdymas. Meninio ugdymo srities dalykus sudaro privalomieji dailės ir muzikos dalykai.

92. Technologijos.

92.1. Mokiniai, besimokantys pagal pagrindinio ugdymo programos pirmąją dalį (5–8 klasėse), kiekvienoje klasėje mokomi proporcingai paskirstant laiką tarp: mitybos, tekstilės, konstrukcinių medžiagų ir elektronikos technologijų programų.

92.2. Mokinius, besimokančius pagal pagrindinio ugdymo programos antrąją dalį, Ig klasėje pradedama mokyti technologijų dalyko pagal privalomą 17 valandų integruoto technologijų kurso programą. Programos įtvirtinimui mokiniams organizuojama išvyka į Radviliškio rajono įmones, susitikimai su ūkininkais.

92.3. Baigus integruoto kurso programą, mokiniai renkasi vieną iš siūlomų programų: tekstilė ir gaminių dizainas ir technologijos. Pasirinktą programą mokinys mokosi Ig ir IIg (10) klasėse arba renkasi kitą pasibaigus mokslo metams.

93. Fizinis ugdymas.

93.1. 2019-2020 mokslo metais 5 ir 6 klasėje privalomos 3 fizinio ugdymo pamokos per savaitę. Fiziniam ugdymui skiriant 2 valandas per savaitę, sudaromos sąlygos visiems mokiniams papildomai rinktis jų pomėgius atitinkančias aktyvaus judėjimo pratybas dalyvaujant sporto ar šokių būrelių veikloje. Gimnazija tvarko mokinių, lankančių šias pratybas, apskaitą elektroniniame dienyne.

93.2. Specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgus į savijautą;

93.3. Parengiamosios medicininės fizinio pajėgumo grupės mokiniams krūvis ir pratimai skiriami atsižvelgus į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas taiko alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas.

93.4. Gimnazija mokiniams, atleistiems nuo fizinio ugdymo pamokų dėl sveikatos ir laikinai dėl ligos, siūlo kitą veiklą: stalo žaidimus, šaškes, šachmatus.

94. Žmogaus sauga. Žmogaus saugos ugdymas organizuojamas vadovaujantis Žmogaus saugos ugdymo bendrąja programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159. Žmogaus saugai skiriamos atskiros pamokos 5, 7, 8 ir IIg klasėse. Šaukoto skyriuje žmogaus saugai skiriamos atskiros pamokos 5–6 ir 7–8 klasėse.

# V SKYRIUS

# VIDURINIO UGDYMO PROGRAMOS VYKDYMAS

95. Gimnazija mokiniui, besimokančiam pagal vidurinio ugdymo programą, sudaro sąlygas įgyvendinti individualų ugdymo planą ir siekia, kad jis pagilintų ir praplėstų pasirinktų sričių žinias, gebėjimus bei kompetencijas, pasirengtų laikyti brandos egzaminus ir tęstų tolesnį mokymąsi.

96. Mokiniui, besimokančiam savarankišku būdu (pavienio mokymosi forma), individualioms konsultacijoms skiriama iki 15 procentų, o grupinėms – iki 40 procentų Bendrųjų ugdymo planų 93 punkte nustatyto savaitinių pamokų skaičiaus.

97. Mokinys, norintis keisti dalyką, dalyko modulį ar dalyko kursą bei mokėjimo lygį, rašo prašymą gimnazijos direktoriui. Keisti dalyką, dalyko kursą ar mokėjimo lygį mokinys gali atsiskaitęs (išlaikęs įskaitą) iš naujai pasirinkto dalyko programos ar dalyko kurso (mokėjimo lygio) skirtumo. Įskaitai mokinys ruošiasi savarankiškai. Konsultacijas teikia dalyko mokytojas. Įskaitos laikymas fiksuojamas elektroniniame dienyne. Įskaita įrašoma kaip atskira pamoka. Nurodoma įskaitos data, grafoje „Tema, klasės darbai“ užrašoma, kas laiko įskaitą, nurodoma kaip keičiamas dalyko kursas ar kalbos mokėjimo lygis. Įrašomas įskaitos įvertinimas. Šalia įvertinimo nurodomas kursas ar kalbos mokėjimo lygis. Mokiniui, kuris mokysis pagal dalyko programos bendrąjį kursą ir kurį tenkina turimas išplėstinio kurso įvertinimas, laikyti įskaitos nereikia. (Dalyko programos, dalyko kurso/kalbos mokėjimo lygio, pasirenkamojo dalyko ar pasirenkamojo dalyko modulio keitimo tvarka. Priedas Nr. 2)

98.Vidurinio ugdymo programai įgyvendinti skiriamų pamokų skaičius per savaitę grupine mokymosi forma kasdieniu mokymo proceso organizavimo būdu:

98.1. **IIIg klasė.**

| **Dalykai** | **IIIg klasė (2019-2020 m. m.)** | **IVg klasė (2020-2021 m. m.)** |
| --- | --- | --- |
| **Dorinis ugdymas** |  |  |
| Tikyba/Etika | 1B | 1B |
| **Kalbos** |  |  |
| Lietuvių kalba ir literatūra | 4B/5A | 4B/5A |
| Užsienio kalba (anglų) | 3B1/3B2 | 3B1/3B2 |
| Užsienio kalba (rusų) | 3B1 | 3B1 |
| **Socialinis ugdymas** |  |  |
| Istorija | 3A | 3A |
| Geografija | 3A | 3A |
| **Matematika** | 4A | 5A |
| Informacinės technologijos (B) Programavimas (A) | 2B  - | -  - |
| **Gamtamokslinis ugdymas** |  |  |
| Biologija | 3A | 3A |
| Fizika | 3A | 4A |
| Chemija | 3A | 3A |
| **Meninis ugdymas ir technologijos** |  |  |
| Muzika | 2B | 2B |
| **Fizinis ugdymas. Tinklinis** | 2B | 2B |
| **Moduliai** |  |  |
| Lietuvių kalbos ir literatūros modulis „Pasirengimas rašiniui“ | - | 1 |
| Matematikos modulis „Logikos įvadas” | 1 | - |
| Minimalus privalomų pamokų skaičius mokiniui | 28 | 28 |
| **Neformalusis švietimas** | 3 | 3 |
| **Iš viso skiriama valandų** | **51** | **51** |

98.2. **IVg klasė**

| **Dalykai** | **IIIg klasė (2018-2019 m. m.)** | **IVg klasė (2019-2020 m. m.)** |
| --- | --- | --- |
| **Dorinis ugdymas** |  |  |
| Tikyba/Etika | 1B | 1B |
| **Kalbos** |  |  |
| Lietuvių kalba ir literatūra | 4B/5A | 4B/5A |
| Užsienio kalba (anglų) | 3B1/3B2 | 3B1/3B2 |
| Užsienio kalba (rusų) | 3B1 | 3B1 |
| **Socialinis ugdymas** |  |  |
| Istorija | 3A | 3A |
| Geografija | 3A | 3A |
| **Matematika** | 3B/4A | 3B/5A |
| Informacinės technologijos (B)  Programavimas (A) | 2B  - | -  - |
| **Gamtamokslinis ugdymas** |  |  |
| Biologija | 3A | 3A |
| Fizika | 3A | 4A |
| Chemija | 3A | 3A |
| **Meninis ugdymas ir technologijos** |  |  |
| Muzika | 2B | 2B |
| **Fizinis ugdymas** | 2B | 2B |
| **Moduliai** |  |  |
| Lietuvių kalbos ir literatūros modulis „Pasirengimas rašiniui“ | - | 1 |
| Matematikos modulis „Logikos įvadas” | 1 | - |
| Minimalus privalomų pamokų skaičius mokiniui | 28 | 28 |
| **Neformalusis švietimas** | 3 | 3 |
| **Iš viso skiriama valandų** | **51** | **51** |

99. Dorinis ugdymas. Mokinys renkasi vieną dalyką – tikybą arba etiką. Siekiant užtikrinti dalyko mokymosi programos tęstinumą ir nuoseklumą, pagal vidurinio ugdymo programą rekomenduojama rinktis etiką ar tikybą dvejiems mokslo metams.

100. Lietuvių kalba ir literatūra.

100.1. Gimnazija siūlo lietuvių kalbos ir literatūros programą papildantį pasirenkamąjį dalyko modulį išplėstiniam kursui „Pasirengimas rašiniui“.

100.2. Rekomenduojama mokiniams atlikti tiriamuosius, kūrybinius darbus, mokinius konsultuojant.

101. Užsienio kalbos.

101.1. Užsienio kalbų dalyko bendroji programa pateikiama kursais, orientuotais į Europos Tarybos siūlomus A1 ir A2, B1 ir B2 kalbos mokėjimo lygius. Mokiniams rekomenduojama rinktis tuos užsienio kalbų mokymosi kursus, kurie atitinka jų užsienio kalbų pasiekimus, nustatytus atlikus kalbos mokėjimo lygio nustatymo testus dešimtos klasės pabaigoje (pateiktus per duomenų perdavimo sistemą „KELTAS“).

101.2. III–IVg klasėse rekomenduojama mokytis bent dviejų užsienio kalbų: anglų ir rusų.

102. Socialiniai mokslai. Mokinys renkasi bent vieną iš socialinių mokslų programų: istoriją arba geografiją.

103. Menai. Technologinis ugdymas.

103.1. Mokinys renkasi bent vieną iš meninio ugdymo programų: dailės ar muzikos.

103.2. Mokiniams siūlomos technologijų kryptys: Tekstilė ir apranga ir Statyba ir medžio apdirbimas.

104. Fizinis ugdymas.

104.1. IVg klasės mokiniai mokosi Bendrosios kūno kultūros, IIIg klasėje pradedama mokyti pasirinkta sporto šaka Tinklinis.

104.2. Specialiosiose medicininėse fizinio pajėgumo grupėse fizinis ugdymas organizuojamas taip: mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgus į savijautą;

104.3. Parengiamosios medicininės fizinio pajėgumo grupės mokiniams krūvis ir pratimai skiriami atsižvelgus į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiems atlikti įprastų užduočių mokytojas taiko alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas.

104.4. Mokiniams, atleistiems nuo fizinio ugdymo pamokų dėl sveikatos ir laikinai dėl ligos, siūlomi stalo žaidimai, šaškės, šachmatai.

104.5. Fizinio ugdymo pasiekimai mokinio pageidavimu gali būti vertinami pažymiais arba įrašu „įskaityta“. Mokinio, kuris planuoja pasirinkti sporto krypties studijas, pasiekimai vertinami pažymiais.

105. Matematika.

105.1. Gimnazija siūlo matematikos programą papildantį pasirenkamąjį dalyko modulį išplėstiniam kursui „Logikos įvadas“.

105.2. Organizuojant matematikos mokymą rekomenduojama naudoti informacines komunikacines technologijas, skaitmenines mokomąsias programas, atvirojo kodo dinamines matematikos programas „GeoGebra“.

106. Informacinių technologijų mokymas: informacinių technologijų kursas yra pasirenkamasis.

107. Gamtos mokslai: Mokinys renkasi bent vieną iš gamtos mokslų programų: biologijos, fizikos ir chemijos.

108. Į dalykų ugdymo turinį integruotos šios programos: Alkoholio, tabako ir kitų psichiką veikiančių medžiagų vartojimo prevencijos programa, Sveikatos ir lytiškumo ugdymo bei rengimo šeimai bendroji programa, Žmogaus saugos bendroji programa, Ugdymo karjerai programa, Etninės kultūros bendroji programa (žr. skyrių „Ugdymo turinio integravimas“).

# VI SKYRIUS

# MOKINIŲ, TURINČIŲ SPECIALIŲJŲ UGDYMOSI POREIKIŲ, UGDYMO ORGANIZAVIMAS

109. Gimnazija mokinio, turinčio specialiųjų ugdymosi poreikių, ugdymą organizuoja vadovaudamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795, Bendrųjų ugdymo planų nuostatomis.

110. Specialiųjų poreikių turintys mokiniai ugdomi pagal:

110.1. bendrojo ugdymo;

110.2. bendrojo ugdymo pritaikytas;

110.3. individualizuotas programas.

110. Ugdymo turinys formuojamas pagal ugdomuosius dalykus.

111. Ugdymo organizavimo forma yra:

111.1. pamoka;

111.2. specialiosios pratybos: individualios, pogrupinės (2–4 mokiniai), grupinės (5–8 mokiniai).

112. Specialioji pedagoginė pagalba, socialinė pedagoginė pagalba, specialioji pagalba gimnazijoje teikiamos vadovaujantis Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228, Socialinės pedagoginės pagalbos teikimo vaikui ir mokiniui tvarkos aprašu, patvirtintu Lietuvos Respublikos švietimo ir mokslo ministro 2016 m. lapkričio 2 d. įsakymu Nr. V-950, Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 ir Radviliškio r. Šiaulėnų Marcelino Šikšnio gimnazijos Specialiosios pedagoginės pagalbos teikimo tvarka, patvirtinta direktoriaus 2014 m. gruodžio 31 d. įsakymu Nr. 1-111.

113. Gimnazijoje specialiąją pedagoginę pagalba teikia logopedė, specialioji pedagogė ir socialinė pedagogė.

114. Mokiniui, turinčiam vidutinių ir didelių specialiųjų ugdymosi poreikių, gimnazijoje pamokų metu specialiąją pagalbą teikia mokytojo padėjėjos (pagal PPT rekomendacijas).

115. Gimnazija, atsižvelgusi į mokinio reikmes, švietimo pagalbos specialistų, vaiko gerovės komisijos ar pedagoginės psichologinės tarnybos rekomendacijas, gali keisti specialiųjų pamokų, pratybų ir individualiai pagalbai skiriamų valandų (pamokų) skaičių per mokslo metus.

116. Individualus ugdymo planas rengiamas mokiniui, turinčiam specialiųjų ugdymosi poreikių ir ugdomam pagal pagrindinio ugdymo individualizuotą programą (koreguojamas bendrojo ugdymo planas pagal PPT rekomendacijas iki 15 procentų) (Priedai Nr. 3–5):

116.1. 8 klasėje trims mokiniams.

# VII SKYRIUS

# BAIGIAMOSIOS NUOSTATOS

117. Radviliškio r. Šiaulėnų Marcelino Šikšnio gimnazijos ugdymo planą 2019–2020 m. m. parengė darbo grupė, sudaryta direktoriaus 2019 m. birželio 11d. įsakymu Nr. 1-19-47.

\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Radviliškio r. Šiaulėnų Marcelino Šikšnio gimnazijos

tarybos 2019-08-30 posėdžio nutarimu (protokolas Nr. 10-5)

# Priedas Nr. 1

**ŠIAULĖNŲ MARCELINO ŠIKŠNIO GIMNAZIJOS**

**IIIg klasės mok......................................................................................................................................**

**INDIVIDUALUS UGDYMO PLANAS 2019–2021 M. M.**

|  |  |  |  |  |
| --- | --- | --- | --- | --- |
| **UGDYMO SRITYS, DALYKAI** | **Dalykui skirta pamokų**  **(min.)** | **Branduolys**  **(38 sav. pam.)** | **Mokinio**  **pasirinktas**  **ugdymosi**  **turinys** | **Kursas**  **B (bendrasis),**  **A (išplėstinis),**  **A2, B1, B2 – kalbos mokėjimo lygis** |
| **Dorinis ugdymas\*** |  | 2B\* |  |  |
| Tikyba | 2B |  |  |  |
| Etika | 2B |  |  |  |
| **Kalbos** |  |  |  |  |
| **Lietuvių kalba ir literatūra** | 8B 10A | 8B |  |  |
| Modulis. Pasirengimas rašiniui (A) | 1 |  |  |  |
| **Užsienio kalba (anglų)** | 6B1 6B2 | 6B1/6B2 |  |  |
| Modulis. Kūrybinis rašymas |  |  |  |  |
| Užsienio kalba (rusų) | 6A2/6B1/6B2 |  |  |  |
| Modulis. Kalbėjimo įgūdžių ugdymas |  |  |  |  |
| **Socialinis ugdymas\*** |  | 4B\* |  |  |
| Istorija | 4B 6A |  |  |  |
| Modulis. Valstybės ir visuomenės saugumo pagrindai |  |  |  |  |
| Geografija | 4B 6A |  |  |  |
| **Matematika** | 6B 9A | 6B |  |  |
| Modulis. Logikos įvadas (A) | 1 |  |  |  |
| Informacinės technologijos (B). Programavimas (A) | 2B 4A |  |  |  |
| **Gamtamokslinis ugdymas\*** |  | 4B\* |  |  |
| Biologija | 4B 6A |  |  |  |
| Fizika | 4B 7A |  |  |  |
| Chemija | 4B 6A |  |  |  |
| **Meninis ugdymas ir technologijos\*** |  | 4B\* |  |  |
| Dailė | 4B 6A |  |  |  |
| Muzika | 4B 6A |  |  |  |
| **Technologijos\* (kryptys)** |  |  |  |  |
| Tekstilė ir apranga. Tekstilė | 4B 6A |  |  |  |
| Statyba ir medžio apdirbimas. Medžio apdirbimas | 4B 6A |  |  |  |
| **Fizinis ugdymas\*** |  |  |  |  |
| Fizinis ugdymas | 4-6B 8A |  |  |  |
| Pasirinkta sporto šaka | 4-6B |  |  |  |
| Aerobika |  |  |  |  |
| Tinklinis |  | 4B\* |  |  |
| **Pasirenkamieji dalykai, moduliai** |  |  |  |  |
| Braižyba |  |  |  |  |
| Ugdymas karjerai |  |  |  |  |
| Minimalus privalomų pamokų skaičius | 56 pam. IIIg-IVg klasėse (po 28 pam. per savaitę IIIg ir IVg klasėse) | | | |

Mokinio parašas

***Pastaba:*** **dalykų skaičius – ne mažiau kaip 8.** Dalyko išplėstinio kurso (A) galima nesirinkti, galima mokytis daugiau dalykų arba dalykui skirti daugiau valandų (min. 56 val. per dvejus metus). \*pasirinkimo galimybė iš žemiau išvardintų dalykų.

**Priedas Nr. 2**

PATVIRTINTA

Radviliškio r. Šiaulėnų Marcelino Šikšnio

gimnazijos direktoriaus 2017 m. rugpjūčio

31 d. įsakymu Nr.1-17-70

**RADVILIŠKIO R. ŠIAULĖNŲ MARCELINO ŠIKŠNIO GIMNAZIJOS MOKINIŲ BENDROJO UGDYMO** **DALYKO PROGRAMOS, DALYKO KURSO/KALBOS MOKĖJIMO LYGIO, PASIRENKAMOJO DALYKO AR PASIRENKAMOJO DALYKO MODULIO KEITIMO TVARKA**

**I. BENDROSIOS NUOSTATOS**

1. Ši tvarka reglamentuoja Radviliškio r. Šiaulėnų Marcelino Šikšnio gimnazijos mokinių, besimokančių pagal vidurinio ugdymo programą, bendrojo ugdymo dalyko programos, dalyko kurso/kalbos mokėjimo lygio, pasirenkamojo dalyko ar pasirenkamojo dalyko modulio keitimo tvarką.

2. Tvarka parengta vadovaujantis Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ ir Pagrindinio ir vidurinio ugdymo programų bendraisiais ugdymo planais

**II. BENDROJO UGDYMO** **DALYKO PROGRAMOS, DALYKO KURSO/KALBOS MOKĖJIMO LYGIO, PASIRENKAMOJO DALYKO AR PASIRENKAMOJO DALYKO MODULIO KEITIMAS**

3. III gimnazijos klasių mokiniai gali keisti bendrojo ugdymo dalyko programą, dalyko kursą/kalbos mokėjimo lygį, pasirenkamąjį dalyką ar pasirenkamąjį dalyko modulį per visus mokslo metus ar mokslo metų pabaigoje..

4. IV gimnazijos klasių mokiniai gali keisti bendrojo ugdymo dalyko programą, dalyko kursą/kalbos mokėjimo lygį, pasirenkamąjį dalyką ar pasirenkamąjį dalyko modulį tik iki I pusmečio pabaigos.

5. Mokinys, norintis keisti bendrojo ugdymo dalyko programą, dalyko kursą/kalbos mokėjimo lygį, pasirenkamąjį dalyką ar pasirenkamąjį dalyko modulį, privalo rašyti prašymą gimnazijos direktoriui. (Prašymo forma pateikiama gimnazijos raštinėje)

6. Apie savo apsisprendimą keisti bendrojo ugdymo dalyką, dalyko kursą/kalbos mokėjimo lygį, pasirenkamąjį dalyką ar pasirenkamąjį dalyko modulį mokinys informuoja dėstančius mokytojus iš anksto, prieš rašydamas prašymą gimnazijos direktoriui, o po to kreipiasi į direktoriaus pavaduotoją ugdymui.

7. Direktoriaus pavaduotojas ugdymui, peržiūrėjęs mokinio individualųjį ugdymo planą ir įsitikinęs, kad po pakeitimų mokiniui nesusidaro mažiau kaip 28 savaitinės pamokos, taip pat mokinys mokosi ne mažiau kaip 8 dalykų, patikrina ir įsitikina, ar yra vietos mobiliosiose grupėse, ar nesuyra jau sudarytos mobiliosios grupės, informuoja mokinį apie prašymo tenkinimą ir nurodo mokytoją, į kurį mokinys turi kreiptis dėl programų skirtumų, konsultacijų, atsiskaitymo būdų ir terminų.

8. Dalykomokytojas mokiniui nurodo tikslius programų skirtumus ir/ar supažindina su naujai pasirenkamo dalyko programa, parengia programą likviduoti skirtumus.

9. Mokinys dalyvauja naujai pasirinkto dalyko programos ar programos kurso pamokose (pakeitus individualųjį ugdymosi planą) ir savarankiškai ruošiasi įskaitos laikymui iš to dalyko, dalyko kurso/ kalbos mokėjimo lygio programos skirtumų (jeigu pereina į aukštesnįjį lygį).

10. Žemesnį kursą rinktis pageidaujančiam mokiniui įskaitos laikyti nereikia, jei jį tenkina gautasis aukštesniojo kurso įvertinimas (tai mokinys nurodo prašyme).

11. Į brandos atestatą nebaigtas dalykas arba jo kursas nerašomas.

**III. ĮSKAITŲ VYKDYMAS, INDIVIDUALAUS UGDYMO PLANO KEITIMAS**

12. Atsiskaitymai vykdomi per mėnesį pakeitus individualųjį ugdymosi planą I–ame pusmetyje ir iki ugdomosios veiklos pabaigos birželio mėnesį, nusprendus keisti individualųjį ugdymosi planą po II–o pusmečio. Konkretų laiką mokiniai derina su dalyko mokytoju, direktoriaus pavaduotoju ugdymui.

13. Suderinęs su dalyko mokytoju, direktoriaus pavaduotojas ugdymui koreguoja mokinio individualųjį ugdymo planą, derina įskaitų organizavimą.

14. Įskaitos užduotis rengia ir įskaitą vykdo mokinio pasirinktą dalyką ar dalyko kursą/kalbos mokėjimo lygį mokantis mokytojas (pas kurį mokinys mokysis po pasikeitimų).

15. Įskaita organizuojama vadovaujantis direktoriaus įsakymu. Jos laikymas fiksuojamas elektroniniame dienyne. Įskaita neorganizuojama, jei programų skirtumas yra mažesnis negu vienas mėnuo.

16. Įskaitos, laikytos pusmečiui ar mokslo metams pasibaigus, pažymys įskaitomas kaip pusmečio (arba metinis) įvertinimas.

17. Neatsiskaitęs iš dalyko (bendrojo ugdymo arba pasirenkamojo) arba pasirenkamojo dalyko modulio programos, dalyko kurso/kalbos mokėjimo lygio skirtumo per nurodytą laiką, mokinys mokosi ankstesnio dalyko ar ankstesniu dalyko kursu/kalbos mokėjimo lygiu.

18. Kiekvieno mokinio bendrojo ugdymo dalyko, dalyko kurso/kalbos mokėjimo lygio, pasirenkamojo dalyko ar pasirenkamojo dalyko modulio keitimas įforminamas direktoriaus įsakymu.

19. Nesant galimybių sudaryti mobiliosios grupės, mokiniai mokosi savarankiškai pagal Savarankiško mokymosi tvarką. Į mokinio savarankiško mokymosi krūvį įskaitomas dalyko kursui skirtas pamokų skaičius.

20. Mokiniai, atėję iš kitų mokyklų, bendrojo ugdymo dalyką, dalyko kursą/kalbos mokėjimo lygį, pasirenkamąjį dalyką ar pasirenkamąjį dalyko modulį keisti gali pagal aukščiau išdėstytus punktus. Iš mokyklos, kurioje mokinys mokėsi anksčiau, būtina pristatyti pažymą apie visus jo individualaus ugdymo plano dalykus ir jiems skirtų valandų skaičių kiekvieniems mokslo metams.

**IV**. **BENDROJO UGDYMO** **DALYKO, PASIRENKAMOJO DALYKO AR PASIRENKAMOJO DALYKO MODULIO ATSISAKYMAS**

21. Mokinys gali atsisakyti individualaus ugdymo plano dalyko, pasirenkamojo dalyko ar pasirenkamojo dalyko modulio, nepažeisdamas vidurinio ugdymo aprašo reikalavimų (dalykų ir pamokų skaičiaus).

22. Apie apsisprendimą atsisakyti bendrojo ugdymo dalyko, pasirenkamojo dalyko ar pasirenkamojo dalyko modulio mokinys informuoja gimnazijos direktorių raštu pateikdamas prašymą.

**V. DIENYNŲ PILDYMAS**

23. Įskaitos įvertinimas įrašomas įskaitos vykdymo dieną, pamokos turinyje nurodant „Įskaita .... mokiniui”.

24. Įskaita įrašoma kaip atskira pamoka. Nurodoma įskaitos data, grafoje „Tema, klasės darbai“ užrašoma kas laiko įskaitą, už kokį kursą laikoma įskaita, nurodoma, kaip keičiamas dalyko kursas ar kalbos mokėjimo lygis. Įrašomas įskaitos įvertinimas. Šalia įskaitos įvertinimo nurodomas kursas ar kalbos mokėjimo lygis.

25. Mokiniui, atsisakius mokytis dalyką, išlaikius įskaitą už dalyko kursą/kalbos mokėjimo lygį ar atlikus kitus individualaus ugdymo plano keitimus, direktorius rašo įsakymą, su kuriuo supažindina dalyko mokytojus. Mokytojai dienynuose padaro įrašus, vadovaudamiesi dienyno pildymo paaiškinimais.

**VI. KONSULTAVIMAS, SUDARANT MOKINIO INDIVIDUALŲJĮ UGDYMO PLANĄ**

26. Individualaus ugdymo plano sudarymo klausimais II gimnazijos klasės mokinius nuolat konsultuoja direktoriaus pavaduotojas ugdymui, klasių auklėtojas, karjeros ugdymo koordinatorius, bibliotekininkas, socialinis pedagogas, dalykų mokytojai.

27. Pirminių individualių ugdymo planų sudarymo eiga:

27.1. kovo mėn. – II gimnazijos klasės mokinių supažindinimas su Vidurinio ugdymo programos aprašu, bendrojo ugdymo dalyko programos, dalyko kurso**/**kalbos mokėjimo lygio, pasirenkamojo dalyko ar pasirenkamojo dalyko modulio keitimo tvarka, konsultavimas dėl individualaus ugdymo plano sudarymo ir individualiųjų pasirinkimų projektų sudarymas;

27.2. balandžio mėn. – II gimnazijos klasės mokinių individualių pasirinkimų analizė ir korekcija;

27.3. gegužės mėn. – II gimnazijos klasės mokinių individualių ugdymo planų sudarymas (individualaus ugdymo plano forma pridedama);

27.4. birželio mėn. – III gimnazijos klasės ugdymo plano ir mobiliųjų grupių sudarymas.

28. Individualaus plano koregavimas dar gali vykti nuo rugsėjo 1 d. iki rugsėjo 10 d.

**VII.** **SUPAŽINDINIMAS SU TVARKA**

29. Klasių auklėtojai supažindina III–IV gimnazijos klasių mokinius su šia tvarka iki einamųjų mokslo metų spalio 1 d.

**VIII. BAIGIAMOSIOS NUOSTATOS**

30. Dėl nenumatytų šioje Tvarkoje atvejų, išsiaiškinęs ir įvertinęs situaciją su mokiniu, jo klasės auklėtoju bei pavaduotoju ugdymui, sprendimą priima gimnazijos direktorius.

31. Tvarka gali būti keičiama vadovaujantis Pagrindinio ir vidurinio ugdymo programų bendraisiais ugdymo planais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_